Patvirtinta

Klaipėdos „Pajūrio“ progimnazijos

direktoriaus 2023 m. rugpjūčio 30 d.

įsakymu Nr. V-183

**KLAIPĖDOS „PAJŪRIO“ PROGIMNAZIJOS**

**2023–2024 MOKSLO METŲ UGDYMO PLANAS**

**I SKYRIUS**

**BENDROSIOS NUOSTATOS**

1. Klaipėdos „Pajūrio“ progimnazijos (toliau – Progimnazija) ugdymo planą parengė direktoriaus įsakymu 2023 m. gegužės 25 d. Nr. V-32 sudaryta darbo grupė. Su ugdymo plano projektu supažindinta progimnazijos bendruomenė, nutarimai priimti 2023 m. rugpjūčio 30 d. progimnazijos Mokytojų tarybos posėdžio metu (protokolo Nr. 3). 2023–2024 mokslo metų progimnazijos ugdymo planas reglamentuoja pradinio ir pagrindinio ugdymo pirmos dalies programų įgyvendinimą mokykloje.

2. Progimnazijos 2022–2023 mokslo metų ugdymo planas parengtas pagal Progimnazijos tikslus, konkrečius mokinių ugdymo(si) poreikius ir įgyvendinamas vadovaujantis: 2023–2024 ir 2024–2025 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586; Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570; Geros mokyklos koncepcija, patvirtinta Lietuvos Respublikos švietimo, mokslo ir sporto ministro 2015 m. gruodžio 21 d. įsakymu Nr. V-1308; Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2017 m. kovo 13 d. įsakymu Nr. V-284, ir šiais norminiais teisės aktais: Neformaliojo vaikų švietimo koncepcija, patvirtinta Lietuvos Respublikos švietimo, mokslo ir sporto ministro 2005 m. gruodžio 30 d. įsakymu Nr. ISAK-2695; Nuosekliojo mokymosi pagal bendrojo ugdymo programas aprašu, patvirtintu Lietuvos Respublikos švietimo, mokslo ir sporto ministro 2012 m. gegužės 8 d. įsakymu Nr. V-766; Profesinio orientavimo vykdymo tvarkos aprašu, patvirtintu Lietuvos Respublikos socialinės apsaugos ir darbo ministro 2012 m. liepos 4 d. įsakymu Nr. V-1090/A1-314; Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. 1049, Lietuvos Respublikos švietimo, mokslo ir sporto ministro 2020 m. birželio 2 d. įsakymu Nr. V-827 „Dėl švietimo ir mokslo ministro 2012 m. birželio 28 d. įsakymo Nr. V-1049 „Dėl mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ pakeitimo“, Ukrainos įstatymu „Dėl švietimo“, patvirtintu Ukrainos ministrų kabineto 2011 m. balandžio 20 d. nutarimu Nr. 462, Ukrainos švietimo ir mokslo ministro 2018 m. balandžio 20 d. įsakymu Nr. 407 „Dėl valstybinio pradinio bendrojo lavinimo standarto patvirtinimo“, bei mokyklos strateginiais tikslais, atsižvelgiant į mokyklos bendruomenės poreikius, bei turimus išteklius.

3. Įgyvendinant 2022–2023 mokslo metais ugdymo planą buvo siekiama užtikrinti kokybišką pradinio ir pagrindinio ugdymo programų įgyvendinimą, veiksmingą švietimo pagalbą, siekiant aukštesnių mokymo(si) pasiekimų.

4. 2023–2024 m. m. ugdymo plano įgyvendinimo prioritetas - padėti kiekvienam mokiniui per praktinį patyrimą siekti asmeninės pažangos pastovumo.

**II SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ IR STRUKTŪRA**

5. Ugdymo organizavimas 1 – 8 klasėse:

5.1. mokslo metai prasideda 2023 m. rugsėjo 1 dieną, baigiasi 2024 m. rugpjūčio 31 d. Ugdymo procesas 1–4 klasių mokiniams baigiasi 2024 m. birželio 11 d., 5 – 8 klasių mokiniams – 2024 m. birželio 26 d.;

5.2. ugdymo proceso trukmė 1– 4 klasėse – 175 ugdymo dienos;

5.3. ugdymo proceso trukmė 5–8 klasėse –185 ugdymo dienos.

5.4. Mokiniams skiriamos atostogos:

|  |  |  |
| --- | --- | --- |
| Atostogos | Prasideda | Baigiasi |
| Rudens | 2023-10-30 | 2023-11-03 |
| Žiemos (Kalėdų) | 2023-12-27 | 2024-01-05 |
| Žiemos | 2024-02-19 | 2024-02-23 |
| Pavasario (Velykų) | 2024-04-02 | 2024-04-05 |
| Vasaros 1 – 4 klasės  5 – 8 klasės | 2024-06-12  2024-06-27 | 2024-08-31  2024-08-31 |

6. Pagrindinė ugdymo proceso organizavimo forma – pamoka. Pamokos trukmė 1 klasėje 35 min., 2–8 – 45 min.

6.1. Pamokų ir pertraukų laikas:

6.1.2. 2-8 klasės:

|  |  |  |
| --- | --- | --- |
| Pamokos | Pamokų pradžia | Pamokų pabaiga |
| Pirmadienį - penktadienį | | |
| 1 | 8.20 | 9.05 |
| 2 | 9.15 | 10.00 |
| 3 | 10.10 | 10.55 |
| 4 | 11.15 | 12.00 |
| 5 | 12.30 | 13.15 |
| 6 | 13.30 | 14.15 |
| 7 | 14.25 | 15.10 |

6.1.3. Pamokų laikas 1 klasei:

|  |  |  |
| --- | --- | --- |
| Pamokos | Pamokų pradžia | Pamokų pabaiga |
| 1 | 8.20 | 8.55 |
| 2 | 9.15 | 9.50 |
| 3 | 10.10 | 10.45 |
| 4 | 11.15 | 11.50 |
| 5 | 12.30 | 13.05 |
| 6 | 13.25 | 14.00 |

7. Ugdymo procesas, atsižvelgiant į siekiamus tikslus, organizuojamas ne tik pamoka, bet ir kitomis ugdymo organizavimo formomis (pvz., integruotos veiklos, projekto, kūrybinių dirbtuvių, ekskursijos) Progimnazijoje ar už jos ribų. Toks ugdymo procesas gali būti skirstomas į įvairios nepertraukiamos trukmės ugdymo periodus.

8. Ugdymo procesas skirstomas:

1–4 klasių mokiniams mokslo metai skirstomi pusmečiais (Progimnazijos direktoriaus 2023-08-31 įsakymas Nr. V-188, Progimnazijos tarybos 2022-08-30 nutarimu (protokolas Nr. 2):

pirmas pusmetis: 2023 m. rugsėjo 1 d. – 2024 m. sausio31 d.,

antras pusmetis: 2024 m. vasario 1 d. – 2024 birželio 11 d.;

5–8 klasių mokiniams mokslo metai skirstomi trimestrais:

1-asis trimestras – 2023 m. rugsėjo 1 d. – 2023 m. lapkričio 30 d.;

2-asis trimestras – 2023 m. gruodžio 1 d. – 2024 m. kovo 15 d.;

3-asis trimestras – 2024 m. kovo 18 d. – 2024 birželio 26 d.

9. Progimnazijoje mokymosi formos įgyvendinamos:

9.1. grupinio mokymosi forma:

9.1.1. kasdieniu mokymo proceso organizavimo būdu;

9.1.2. nuotoliniu mokymo proceso organizavimo būdu:

9.1.2.1. atsižvelgiant į paskelbtą ekstremalią situaciją šalyje, įgyvendinant pagrindinio (I dalies) ugdymo programas 2023–2024 m. m. Progimnazija pagal poreikį mokytis šiuo būdu gali skirti 5–8 klasių mokiniams – iki 10 procentų ugdymo procesui skiriamo laiko per mokslo metus.

9.1.2.2. grupinio mokymosi forma, įgyvendinama kasdieniu mokymo proceso organizavimo būdu, kai mokiniai reguliariai, 5 dienas per savaitę, lanko mokyklą ir tam tikram laikotarpiui sudarytose mokinių grupėse (klasėse, laikinosiose grupėse) nuosekliai mokosi mokomi mokytojų;

9.1.2.3 grupinio mokymosi forma, įgyvendinama nuotolinio mokymo proceso organizavimo būdu, kai mokiniams, kurie mokomi kasdieniu mokymo proceso organizavimo būdu pagal pagrindinio ugdymo programą, dalis ugdymo proceso įgyvendinama nuotoliniu mokymo proceso organizavimo būdu;

9.2. Pavienio mokymosi forma:

9.2.1. savarankišku mokymo proceso organizavimo būdu – mokinys savarankiškai, mokytojams teikiant grupines ar individualias konsultacijas Progimnazijoje ar nuotoliniu mokymo proceso organizavimo būdu, mokosi pagal pagrindinio (I dalies) ugdymo programą (visų dalykų, atskirų dalykų ar jų modulių). Įgyvendinama individualiu savarankišku mokymo proceso organizavimo būdu, kai mokinys, mokomas mokytojų, tam tikrą laikotarpį mokosi individualiai, jei dėl ligos ar patologinės būklės gydytojų komisija jam skiria mokymą namie;

9.2.2. nuotoliniu mokymo proceso organizavimo būdu – mokiniai, būdami skirtingose vietose, savarankiškai mokosi pagal pagrindinio (I dalies) ugdymo programą (visų dalykų, atskirų dalykų ar jų modulių), konsultuojami mokytojų naudojant informacines komunikacines technologijas;

9.2.3. nuotolinio mokymosi proceso organizavimo būdu mokosi Ukrainos švietimo ministerijos pripažintose nuotolinį ugdymą teikiančiose mokyklose.

10. Vasaros atostogų pradžia suderinta Progimnazijos tarybos 2023-08-30 protokoliniu nutarimu (protokolas Nr. 3).

11. Pradinio ir pagrindinio ugdymo I dalies programos vykdomos dvikalbio ugdymo būdu − rusų ir lietuvių kalbomis. Organizuojant ugdymo procesą, vadovaujamasi Ugdymo lietuvių kalba bendrojo ugdymo ir neformaliojo švietimo mokykloje tvarkos aprašu, patvirtintu Lietuvos Respublikos švietimo ir mokslo ministro 2011 m. spalio 14 d. įsakymu Nr. V-1856. Lietuvių kalba integruojama į dalykų ugdymo turinį, neformalųjį vaikų švietimą, nepamokinę kultūrinę, socialinę-pilietinę bei kt. Progimnazijos veiklą.

12. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei laikotarpiu (toliau – ypatingos aplinkybės) ar esant aplinkybėms progimnazijoje, dėl kurių ugdymo procesas negali būti organizuojamas kasdieniu mokymo proceso būdu (Progimnazija yra dalykų brandos egzaminų centras, vyksta remonto darbai ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas) (1 priedas).

13. Ekstremali temperatūra – Progimnazijos ir (ar) gyvenamojoje teritorijoje:

13.1. minus 20 °C ar žemesnė – 1–5 klasių mokiniams;

13.2. minus 25 °C ar žemesnė – 6–8 klasių mokiniams;

13.3. 30 °C ar aukštesnė – 1–8 klasių mokiniams.

14. Progimnazijos direktorius, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms arba esant aplinkybėms Progimnazijoje, dėl kurių ugdymo procesas negali būti organizuojamas kasdieniu mokymo proceso būdu, gali priimti sprendimus:

14.1. mažinančius ir šalinančius pavojų mokinių sveikatai ir gyvybei;

14.2. laikinai stabdyti ugdymo procesą, kai dėl susidariusių aplinkybių Progimnazijos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo organizavimo būdu nei grupinio mokymosi forma nuotoliniu mokymosi būdu: pvz., sutrikus elektros tinklų tiekimui ir kt. Ugdymo procesas Progimnazijos direktoriaus sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, Progimnazijos direktorius sprendimą dėl ugdymo proceso stabdymo derina su Klaipėdos miesto savivaldybės administracija.

**ANTRASIS SKIRSNIS**

**PROGIMNAZIJOS UGDYMO PLANAS**

15. Progimnazijos ugdymo planą parengė direktoriaus įsakymu 2023 m. gegužės 8 d. Nr. V-125 sudaryta darbo grupė, atsižvelgdama į mokinių ugdymo(si) poreikius, mokinių pasiekimų ir pažangos vertinimo ugdymo procese duomenis ir informaciją, nacionalinių mokinių pasiekimų, mokyklos veiklos kokybės įsivertinimo duomenis, Progimnazijos strateginius tikslus bei turimus išteklius. Su ugdymo plano projektu supažindinta Progimnazijos bendruomenė, nutarimai priimti 2022 m. rugpjūčio 30 d. Mokytojų tarybos posėdžio protokoliniu nutarimu (protokolo Nr. 3).

16. Progimnazijos ugdymo turinį reglamentuoja pagal bendruosius ugdymo planus parengtas ir su Progimnazijos taryba suderintas 2023–2024 mokslo metų Progimnazijos ugdymo planas, Bendrųjų programų pagrindu parengti ir Progimnazijos direktoriaus patvirtinti mokomųjų dalykų planai ir neformaliojo vaikų švietimo programos.

17. Parengtas Progimnazijos ugdymo kalendorius (2 priedas).

**TREČIASIS SKIRSNIS**

**UGDYMO PROGRAMŲ ĮGYVENDINIMO ORGANIZAVIMAS**

18. Progimnazijos ugdymo turinys planuojamas ugdymo proceso savaičių ir dalyko programai skiriamų pamokų skaičiui, nurodytam ugdymo plano lentelėse.

19. Mokomųjų dalykų ilgalaikius planus, dalykų modulių programas mokytojai rengia vadovaudamiesi Bendrosiomis ugdymo programomis, patvirtintomis Lietuvos Respublikos švietimo, mokslo ir sporto ministro 2008 m. rugpjūčio 26 d. įsakymu Nr. ISAK – 2433 (lietuvių kalbos ir literatūros – 2016 m sausio 25 d. įsakymu Nr. V-46), 2022 m. rugpjūčio 24 d. įsakymu Nr. V-1269 „Dėl priešmokyklinio, pradinio, pagrindinio ir vidurinio ugdymo bendrųjų programų patvirtinimo**“** ir atsižvelgdami į miesto bei Progimnazijos metodinės tarybos pateiktas rekomendacijas.

20. Progimnazijos ugdymo planas pradinio ir pagrindinio ugdymo programos pirmosios dalies įgyvendinimui planuojamas 2023–2024 mokslo metams, numatytos ir aprašytos, pagrįstos valandų paskirstymo formos, principai, vykdoma plano įgyvendinimo stebėsena.

21. Mokytojai derina su Progimnazijos direktoriaus pavaduotoju ugdymui mokomųjų dalykų ilgalaikius planus iki rugsėjo 10 d.;

22. Specialiųjų ugdymosi poreikių turintiems mokiniams ugdyti dalykų Bendrąją programą pritaiko mokytojas, atsižvelgdamas į mokinių ugdymosi poreikius, pedagoginės psichologinės tarnybos bei Progimnazijos Vaiko gerovės komisijos rekomendacijas – iki rugsėjo 15 d.;

23. Priimti sprendimai dėl 2023–2024 mokslo metais ugdymo dienų, skirtas mokinių pažintinei, patyriminei, kultūrinei, meninei, kūrybinei veiklai organizavimo ir vykdymo:

23.1. netradicinių veiklų dienos (Progimnazijos direktoriaus 2023-08-31 įsakymas Nr. V-188)

|  |  |  |  |
| --- | --- | --- | --- |
| Planuojama veikla | Data | 1–4 klasės | 5–8 klasės |
| Žinių diena. Mokslo metų pradžios šventė | 2023-09-01 | + | + |
| Patyriminio ugdymo diena | 2023-10-12 | + | + |
| Patyriminio ugdymo diena | 2023-12-05 | + | + |
| Kalėdų stebuklai. Kultūros ir kūrybos diena | 2023-12-22 | + | + |
| Tyrinėtojo diena. Pažintinės ir kūrybos diena | 2024-03-20 | + | + |
| Patyriminio ugdymo diena | 2024-04-16 | + | + |
| Meninės veiklos diena | 2024-05-17 | + | + |
| Olimpinių vertybių puoselėjimo veikla. Sporto diena | 2024-06-06 | + | - |
| Patyriminio ugdymo rezultatų pristatymas | 2024-06-07 | + | - |
| Mokslo metų pabaigos šventė | 2024-06-10 | + | - |
|  | 2024-06-12 | - | + |
| Olimpinių vertybių puoselėjimo veikla. Sporto diena | 2024-06-20 | - | + |
| Mokslo metų pabaigos šventė | 2024-06-21 | - | + |

* 1. birželio mėnesį Progimnazijoje vykstant brandos egzaminams, pažintinės kultūrinės veiklos laikas gali būti koreguojamas;

23.3. 1–8 kl. kultūrinė, meninė, pažintinė, kūrybinė, veikla, yra privaloma. Šiai veiklai per mokslo metus 1–8 kl. mokiniui skiriama ne daugiau 50 pamokų;

23.4 pažintinė veikla, organizuojama pagal Mokinių pažintinei veiklai skirtų lėšų naudojimo metodines rekomendacijas, patvirtintas Lietuvos Respublikos švietimo ir mokslo ministro 2007 m. spalio 2 d. įsakymu Nr. ISAK-1934;

23.5. siekiant ugdyti bendrąsias mokinių kompetencijas, aktyviai veikti, tyrinėti, bendrauti ir bendradarbiauti, pamokas mokytojai turi organizuoti ne tik klasėse bei salėse, bet ir bibliotekoje, skaitykloje, už mokyklos ribų esančiose aplinkose (Mažosios Lietuvos, Lietuvos jūrų, Laikrodžių, Kraštotyros muziejuose,Parodų rūmų, P. Domšaičio galerijose, Klaipėdos universiteto technologijų parko, Klaipėdos koncertų salės, Muzikinio teatro, Etnokultūros centro, Klaipėdos universiteto botanikos sodo aplinkose, parkuose, artimiausioje gamtinėje aplinkoje ir pan.);

23.6. planuodamas ugdymo procesą, mokytojas ilgalaikiuose planuose fiksuoja netradicines, integruotas, eksperimentines, praktines pamokas kitose aplinkose.

24. Progimnazija einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymo poreikius, mokinių mokymosi rezultatus, išlaikydama mokslo metams skirtą ugdymo valandų skaičių.

25. Ugdymo turinio įgyvendinimo planavimas:

25.1. įgyvendinant ugdymo turinį, organizuojamas sveikos gyvensenos stiprinimas ir prevencinės programos, apimančios patyčių, smurto, alkoholio, tabako, ir kitų psichiką veikiančių medžiagų vartojimo prevenciją, sveikos gyvensenos skatinimą bei sudaromos sąlygos kiekvienam mokiniui nuolat joje dalyvauti, įgyvendindama ,,Smurto prevencijos“ įgyvendinimo mokyklose rekomendacijas, patvirtintas Lietuvos Respublikos švietimo, mokslo ir sporto ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“. Priimamas sprendimas dėl jos įgyvendinimo integravimo į kitų dalykų turinį bei įgyvendinti per neformaliojo švietimo veiklas;

25.2. Progimnazijoje sudarytos sąlygos mokiniui kasdien turėti fiziškai aktyvią pertrauką;

25.3. sveikatos ir lytiškumo ugdymo bei kita rengimo šeimai ugdymo programa, patvirtinta Lietuvos Respublikos švietimo, mokslo ir sporto ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai ugdymo programos patvirtinimo“ ir rekomendacijos „Rekomendacijos mokykloms dėl smurto artimoje aplinkoje atpažinimo ir veiksmų, įtariant galimą smurtą artimoje aplinkoje“ patvirtintų 2020 balandžio 21 d. įsakymu Nr. V-582 integruojamos į 1–8 klasių vadovų, socialinio pedagogo bei į technologijų, gamtos ir žmogaus, biologijos, kūno kultūros pamokas.

25.4. Pagrindinio ugdymo etninės kultūros bendroji programa, patvirtinta Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl priešmokyklinio, pradinio, pagrindinio ir vidurinio ugdymo bendrųjų programų patvirtinimo**“**, integruojama į 5–8 klasių vadovų bei dalykų mokytojų darbą, neformaliojo vaikų švietimo veiklas;

25.5. etninio ugdymo programa integruojama į 1–4 klasių vadovų darbą bei neformaliojo vaikų švietimo veiklas;

25.6. gyvenimo įgūdžių ugdymas 1–4 klasėse organizuojamas vadovaujantis 2022 m. rugpjūčio 24 d. įsakymu Nr. V-1269 „Dėl priešmokyklinio, pradinio, pagrindinio ir vidurinio ugdymo bendrųjų programų patvirtinimo**“** ir integruojama į gamtos mokslus bei visuomeninį ugdymą;

25.7. vykdomos ilgalaikės socialinės ir emocines kompetencijas ugdančios prevencinės programos: 1–4 klasėse „Antras žingsnis“ , 5–8 klasėse Lions Quest „Paauglystės kryžkelės“ programa integruojama į klasės valandėles ir į visus mokomuosius dalykus.

25.8. ugdymas karjerai vykdomas vadovaujantis Lietuvos Respublikos švietimo, mokslo ir sporto ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“, kitais galiojančiais teisės aktais ir integruojamas į 1–8 klasių vadovų bei psichologo, socialinio pedagogo darbą, neformaliojo vaikų švietimo veiklas;

25.9. korupcijos prevencijos programa integruojama į istorijos pamokas;

25.10. 2 klasėse vykdoma Klaipėdos miesto savivaldybės administracijos direktoriaus patvirtinta Plaukimo programa;

25.11. informacinio raštingumo mokomasi per įvairių dalykų pamokas, patirtinį ugdymą, supažindinant su interneto, medijų paskirtimi, jų teikiama informacija, šaltiniais ir saugyklomis, informacinių technologijų įtaka visuomenei ir kultūrai, kt.;

26. Vadovaujantis Lietuvos higienos norma, Progimnazijoje ugdymo procesui organizuoti sudaromas tvarkaraštis, kuriuo užtikrinamas higienos reikalavimų neviršijantis mokymosi krūvis.

27. Pirmosios klasės mokiniams, kurie pradeda mokytis pagal pradinio ugdymo programą, ir penktosios klasės mokiniams, kurie pradeda mokytis pagal pagrindinio ugdymo programos pirmąją dalį, skiriamas minimalus privalomų pamokų skaičius per savaitę. Didesnis už minimalų privalomų pamokų skaičius dalykams skiriamas suderinus su mokinių tėvais (globėjais, rūpintojais).

28. 1, 5 klasių ir naujai į Progimnaziją atvykusiems mokiniams nustatomas vieno mėnesio adaptacinis laikotarpis. Mokinių adaptacijos ir mokymosi rezultatai aptariami išplėstiniame Direkcijos posėdyje spalio mėnesį.

29. 1 klasių mokiniams pirmąją mokslo metų savaitę ugdymo procesas mokytojo nuožiūra skirstomas į įvairios nepertraukiamos trukmės ugdymo periodus.

30. Mokiniui, kuris atstovauja Progimnazijai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu poilsio dienos gali būti nukeliamos į artimiausias darbo dienas.

31. Mokiniui, kuris dalyvauja šalies ir tarptautinėse olimpiadose, varžybose, gali būti suteikiamas laikas joms pasiruošti. Šis laikas įskaitomas į ugdymosi dienų skaičių.

32. Progimnazijos mokinio iki 14 metų tėvai (globėjai, rūpintojai), mokinys, nuo 14 metų turėdamas tėvų (globėjų, rūpintojų) rašytinį sutikimą, gali prašyti atleisti mokinį nuo dalyko (dalykų) dalies pamokų, jeigu mokinys mokosi arba yra baigęs formalųjį švietimą papildančio ugdymo ar neformaliojo vaikų švietimo programą (muzikos, dailės, menų, sporto ir kitas), kurios turinys yra artimas ar tapatus dalyko bendrajai programai, arba kai mokinys yra nacionalinių ar tarptautinių olimpiadų, konkursų einamaisiais mokslo metais prizinės vietos laimėtojas. Tokiu atveju privalu pateikti:

32.1. dalyko mokytojui neformaliojo vaikų švietimo programą, pagal kurią mokinys mokosi, ar nuorodą į ją arba formalųjį švietimą papildančio ugdymo programos, pagal kurią mokosi, turinį;

32.2. mokytojui patvirtinus, kad neformaliojo vaikų švietimo ar formalųjį švietimą papildančio ugdymo programos turinys atitinka dalyko bendrosios programos turinį, mokytojas siūlo Progimnazijos vadovui atleisti mokinį nuo dalyko dalies pamokų lankymo;

32.3. Progimnazijos vadovo įsakymu mokinys yra atleidžiamas nuo dalyko dalies pamokų lankymo, kai pamokos yra pirmos arba paskutinės, numatant mokinio atsiskaitymo ir pasiekimų vertinimo būdus. Tuo laiku už mokinių saugumą atsako tėvai (globėjai, rūpintojai);

32.4. menų, kūno kultūros ir šokio dalykų vertinimai, gauti mokantis pagal neformaliojo švietimo programas, įskaitomi, pateikus dalyko mokytojui pažymą apie atitinkamo dalyko vertinimą neformaliojo švietimo įstaigoje. Mokiniui, nepateikusiam pažymos, mokytojo, mokinio ir tėvų (globėjų, rūpintojų) sutarimu numatomos atsiskaitymo formos:

32.4.1. dalyko diferencijuota įskaita pusmečio/trimestro pabaigoje, įskaitos data iš anksto suderinama su mokiniu ir tėvais (globėjais ar rūpintojais), pradinių klasių mokinio pasiekimai įvertinami lygiais, 5**-**8 klasėse − pažymiais (pagal 10 balų skalę);

32.4.2. muzika, šokis aukščiausiu balu ar aukštesniuoju lygiu (pradinėse klasėse) vertinami už dalyvavimą miesto ar Progimnazijos renginiuose; dailė − už kūrybinių darbų parodą, dalyvavimą kūrybiniuose projektuose; fizinis ugdymas – už dalyvavimą miesto ir Progimnazijos varžybose, už sporto renginių organizavimą.

33. Progimnazija vykdo mokinių mokymosi krūvio stebėseną. Atsakingas Progimnazijos direktoriaus pavaduotojas ugdymui organizuoja mokytojų bendradarbiavimą sprendžiant mokinių mokymosi krūvio optimizavimo klausimus, sudaro kiekvieno mėnesio atsiskaitomųjų darbų tvarkaraštį bei užtikrina, kad mokiniams per dieną nebūtų skiriamas ne daugiau kaip vienas, per savaitę − ne daugiau kaip trys darbai. Apie atsiskaitomąjį darbą mokiniai informuojami ne vėliau kaip prieš savaitę. Atsiskaitomieji rašto darbai po atostogų neskiriami, nerekomenduojami po šventinių dienų.

34. Pradinio ir pagrindinio ugdymo bendrųjų ugdymo programų įgyvendinimui, atsižvelgiant į mokinių skaičių klasėje, jų poreikius, turimas mokinio krepšelio lėšas, klasės dalijamos į grupes arba iš gretimų klasių sudaromos laikinosios grupės:

34.1. Progimnazija, įgyvendindama pagrindinio ugdymo programą, nustato laikinosios grupės dydį pagal skirtas mokymo lėšas. 2023–2024 m. m. Progimnazijoje nustatytas minimalus mokinių skaičius grupėje – 10. Mokinių skaičius laikinojoje grupėje negali būti didesnis, nei nustatytas didžiausias mokinių skaičius klasėje;

34.2. Progimnazijos ugdymo turiniui įgyvendinti klasės į grupes dalijamos šiems dalykams mokyti:

34.2.1. dorinis ugdymas;

34.2.2. 1–4 klasėse lietuvių kalbai mokyti, klasėje esant ne mažiau kaip 18 mokinių; 5–8 klasėse, jeigu klasėje mokosi ne mažiau kaip 21 mokinys;

34.2.3. 1–4 klasėse užsienio kalbai mokyti, klasėje esant ne mažiau kaip 20 mokinių, 5–8 klasėse – 21 mokinys:,

34.2.4. informacinės technologijos ir technologijos pagal klasėje esamų mokymo vietų kabinetuose ir įrangos skaičių, kurį nustato Higienos norma;

34.2.5. mokymosi, švietimo pagalbai teikti, (konsultacijoms), mokyti, panaudojant mokinio ugdymo poreikiams tenkinti ir pasiekimams gerinti skirtas pamokas:

34.2.5.1. dalykų nuolatinės konsultacijos mokiniams, turintiems mokymosi sunkumų (iš tos pačios ar paralelių klasių);

34.2.5.2. gabiems mokiniams, jų gebėjimams ugdyti;

34.2.5.3. mokiniams, norintiems gilinti gamtos mokslų dalykų žinias;

34.2.5.4. pagal mokinių poreikį individualioms matematikos, lietuvių, rusų (gimtosios) kalbos konsultacijoms, jos mokiniams nėra privalomos;

34.2.5.5. mokiniui, atvykusiam iš kitos valstybės, lietuvių, gimtosios (rusų, ukrainiečių) kalbos mokymui.

35. Mokiniai į laikinąsias grupes paskirstomi mokslo metų pradžioje. Mokslo metų eigoje mokinys, tėvams (globėjams, rūpintojams) pageidaujant, gali būti perkeltas iš vienos grupės į kitą (anglų, lietuvių kalbų, lietuvių kalbos ir literatūros, technologijų, informacinių technologijų), nemažinant nustatyto minimalaus mokinių skaičiaus grupėje:

35.1. tėvai (globėjai, rūpintojai), suderinę perėjimo klausimą su pageidaujamos grupės mokytoju bei gavę jo raštišką sutikimą (parašą ant prašymo su prierašu „Sutinku“), teikia Progimnazijos direktoriui prašymą dėl grupės keitimo. Grupės keitimo priežastį įvardija raštu, teikiant prašymą, arba žodžiu pokalbio metu su dalyką kuruojančiu vadovu;

35.2. sprendimas dėl perėjimo į kitą grupę per 3 dienas įforminamas Progimnazijos direktoriaus įsakymu.

**KETVIRTAS SKIRSNIS**

**MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE**

36. Individualaus ugdymo planas sudaromas kartu su mokiniu ir pritaikomas jo galioms bei mokymosi poreikiams. Jis padeda mokiniui išsikelti tikslus, juos įgyvendinti, prisiimti asmeninę atsakomybę už mokymąsi. Individualaus ugdymo planas sudaromas:

36.1. asmeniui, atvykusiam mokytis iš užsienio;

36.2. mokiniui, mokomam namie;

36.3. mokiniui, turinčiam specialiųjų ugdymosi poreikių.

37. Individualaus ugdymo planas gali būti sudaromas mokiniui, kurio pasiekimai žemesni, nei numatyta Bendrosiose programose, ir mokinys nedaro pažangos, arba mokiniui, besimokančiam itin sėkmingai (ypač galinčiam pasiekti aukščiausią ir aukštą lygmenis, gabumams plėtoti, gebėjimams ugdyti ir siekti individualios pažangos).

38. Mokinio individualaus ugdymo plane įvardijami mokomieji dalykai, jiems skiriamas pamokų skaičius. Individualus ugdymo planas tvirtinamas Progimnazijos direktoriaus įsakymu ir derinamas su vienu iš mokinio tėvų (globėjų, rūpintojų).

39. Mokinio individualaus ugdymo planas įgyvendinamas bendradarbiaujant mokytojams, mokiniams, mokinių tėvams (globėjams, rūpintojams), Progimnazijos direktoriaus ar Progimnazijos direktoriaus pavaduotojams ugdymui, švietimo pagalbos specialistams. Planas nuolat peržiūrimas ir koreguojamas, atsižvelgus į mokymosi pasiekimus ir individualius poreikius.

40. Vertinant mokinių pažangą ir pasiekimus, vadovaujamasi Bendrosiomis programomis, Ugdymo programų aprašu, Nuosekliojo mokymosi pagal bendrojo ugdymo programas tvarkos aprašu, Progimnazijos parengtu Klaipėdos „Pajūrio“ Progimnazijos Mokinių pažangos ir pasiekimų vertinimo tvarkos aprašu, patvirtintu Progimnazijos direktoriaus 2017-08-30 įsakymu Nr. V-221.

41. Planuodamas ugdymo procesą, dalyko mokytojas numato ir vertinimą, vadovaudamasis Progimnazijos susitarimais, siedamas jį su mokymosi tikslais, atsižvelgdamas į mokinių mokymosi patirtį ir gebėjimus:

41.1. planuodamas mokinių, pradedančių mokytis pagal pradinio ugdymo programą, pažangos ir pasiekimų vertinimą, mokytojas ir švietimo pagalbos specialistai atsižvelgia į priešmokyklinio ugdymo programos baigimo pasiekimų ir pažangos vertinimo apraše pateiktą informaciją apie mokinių pasiekimus, pradedančių mokytis pagal pagrindinio ugdymo programą – į pradinio ugdymo programos baigimo pasiekimų ir pažangos vertinimo apraše pateiktą informaciją;

41.2. mokytojas vertinimo kriterijus, kaupiamąjį vertinimą aptaria su mokiniais mokslo metų pradžioje per pirmąją savo dalyko pamoką;

41.3. Progimnazijoje diegiama individualios pažangos stebėjimo sistema. Mokytojai ugdymo proceso metu nuolat stebi mokinį ir fiksuoja individualią pažangą, analizuoja rezultatus, juos aptaria individualiai su mokiniu ir tėvais.

42. Mokinių pasiekimų vertinimas yra grindžiamas aiškiais, mokiniams suprantamais kriterijais. Ugdymo procese vyrauja formuojamasis vertinimas, mokiniams laiku teikiama informacija apie tai, kas atlikta gerai, ką reikia tobulinti, kaip tai atlikti. Mokiniai mokomi vertinti kitus ir patys įsivertinti.

43. Vertinant pradinių klasių mokinių pasiekimus ir pažangą taikomas formuojamasis (dažniausiai žodžiu, o prireikus ir raštu, t. y. parašant komentarą apie pasiekimus ar nesėkmes), diagnostinis (atliekamas tam tikro ugdymo(si) etapo pradžioje ar pabaigoje, siekiant nustatyti esamą padėtį ir numatyti tolesnio mokymosi galimybes) ir apibendrinamasis sumuojamasis (atliekamas ugdymo laikotarpio ar pradinio ugdymo programos pabaigoje) vertinimas:

43.1. pradinių klasių mokytojai mokinių diagnostinių darbų − projektinių, kontrolinių darbų, testų ir kitų užduočių − vertinimą ir informaciją apie mokymosi pasiekimus mokiniams ir tėvams (globėjams ar rūpintojams) trumpais komentarais fiksuoja elektroniniame dienyne, lygiai nenurodomi, nenaudojami pažymių pakaitalai (raidės, ženklai, simboliai ir pan.);

43.2. pusmečio ar metų pabaigoje mokinių pasiekimai apibendrinami vertinant mokinio padarytą pažangą, orientuojantis į Bendrojoje programoje aprašytus mokinių pasiekimų lygių požymius ir nurodant mokinio pasiekimų lygį („patenkinamas“, „pagrindinis“, „aukštesnysis“ arba „slenkstinis“, jei mokinys nepasiekė patenkinamo pasiekimų lygio), dorinio ugdymo pasiekimai įrašomi nurodant padarytą arba nepadarytą pažangą: „pp“ arba „np“, mokinių pasiekimai. Įvertinimas įrašomas elektroninio dienyno pasiekimų apskaitos suvestinės atitinkamose skiltyse; įrašas „atleista“ įrašomas, jeigu mokinys atleistas nuo dalyko mokymosi pagal gydytojo rekomendaciją ir Progimnazijos direktoriaus įsakymą, įrašas „neįskaityta“ – jeigu mokinio pasiekimai nėra įvertinti;

43.3. specialiosios medicininės fizinio pajėgumo grupės mokinių pasiekimai fizinio ugdymo pratybose vertinami įrašu „pp“ arba „np“;

43.4. mokiniui, baigus pradinio ugdymo programą, rengiamas Pradinio ugdymo programos baigimo pasiekimų ir pažangos vertinimo aprašas, su kurio kopija privalomai susipažįsta visi mokytojai, planuojantys ugdyti mokinį pagal pagrindinio ugdymo programą.

44. Mokinių, besimokančių pagal pagrindinio ugdymo programą, pažanga ir pasiekimai vertinami pagal BUP aprašytus pasiekimus. Mokinių žinios ir supratimas, žinių taikymo ir aukštesnieji mąstymo gebėjimai įvertinami pažymiais (pagal 10 balų skalę) ar įrašu „įskaityta“, „neįskaityta“ arba „atleista“. Įvertinimai įrašomi elektroniniame dienyne:

44.1. mokinio pasiekimai, įvertinti įrašu „įskaityta“, „neįskaityta“, nekonvertuojami į pažymį, jei to nepageidauja mokinys ar jo tėvai (globėjai, rūpintojai);

44.2. dorinio ugdymo, fizinio ugdymo, dailės, muzikos pasiekimai vertinami įrašais „įskaityta“ arba „neįskaityta“;

44.3. specialiosios medicininės fizinio pajėgumo grupės mokinių pasiekimai vertinami įrašu „įskaityta“ arba „neįskaityta“;

44.4. jeigu mokinys per visą pusmetį neatliko vertinimo užduočių (pvz., kontrolinių darbų ir kt.) be pateisinamos priežasties, nepademonstravo pasiekimų, numatytų bendrosiose programose, mokinio dalyko pasiekimai prilyginami įvertinimui „labai blogai“, jei mokinys neatliko visų vertinimo užduočių dėl svarbių pateisintų priežasčių (pvz., ligos) – fiksuojamas įrašas „atleista“. Tokiu atveju mokiniui, sugrįžusiam į ugdymo procesą, suteikiama mokymosi pagalba.

45. Nepažangiems mokiniams sudaromos sąlygos atsiskaityti už metinius įsiskolinimus:

45.1. dalyko mokytojas parengia atsiskaitymo tvarkaraštį, įrašo temas ir atsiskaitymo laiką (tvarkaraštis derinamas su kuruojančiu dalyką pavaduotoju);

45.2. rugpjūčio mėnesio paskutinę savaitę iki Mokytojų tarybos posėdžio dalyko mokytojas pateikia kuruojančiam mokyklos vadovo pavaduotojui ugdymui žinias apie mokinio ugdymosi pasiekimus; papildomo darbo įvertinimas laikomas metiniu.

46. Integruojamųjų programų mokinių pasiekimus ir pažangą formuojamuoju vertinimu vertina programą įgyvendinantys mokytojai.

47. Mokiniai dalyvauja tarptautiniuose ir nacionaliniuose pasiekimų tyrimuose. Tarptautinius tyrimus inicijuoja Lietuvos Respublikos švietimo, mokslo ir sporto ministerija. Nacionaliniame mokinių pasiekimų patikrinime Progimnazija dalyvauja Klaipėdos miesto savivaldybės administracijos Švietimo skyriaus arba Progimnazijos direktoriaus sprendimu. Mokinio pasiekimų rezultatai, dalyvaujant Nacionaliniame mokinių pasiekimų patikrinime, neįskaičiuojami į pusmečio/trimestro įvertinimą. Jie naudojami mokinio mokymuisi ir pažangai planuoti.

48. Mokinių, kurie mokosi:

48.1. pagal bendrojo ugdymo dalykų pritaikytą programą, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su Bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas turinys, kokie bus vertinimo būdai, kokiomis mokymo(si) priemonėmis bus naudojamasi;

48.2. pagal individualizuotą pradinio ugdymo ir individualizuotą pagrindinio ugdymo programą, mokymosi pasiekimų vertinimas (būdai, periodiškumas) ir įforminimas vykdomas, atsižvelgiant į mokinio galias, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Pusmečių/trimestrų ir metiniai mokinių pasiekimai vertinami įrašais „įskaityta“, „neįskaityta“.

49. Per adaptacinį laikotarpį (vieną mėnesį) 1, 5 klasių ir naujai atvykusių mokinių pažanga ir pasiekimai nevertinami.

50. Mokinio, atvykusio ar grįžusio iš užsienio, pasiekimai per adaptacinį laikotarpį vertinami tik formuojamuoju vertinimu. Adaptacinis laikotarpis įteisinamas Individualiame ugdymo plane:

50.1. mokinio, nemokančio lietuvių kalbos, lietuvių kalbos (1–4 kl.) lietuvių kalbos ir literatūros (5–8 kl.) pasiekimai pirmus mokymosi metus vertinami įrašais „Įskaityta“, „Neįskaityta“;

50.2. per adaptacinį laikotarpį, suderinus su tėvais (globėjais, (rūpintojais), įrašais „Įskaityta“, „Neįskaityta“ gali būti vertinami ir kitų dalykų pasiekimai.

51. Pirmąsias 2 mokslo metų savaites 6–8 klasių mokinių pasiekimai nevertinami neigiamais pažymiais, nerašomi kontroliniai darbai.

52. Mokinių tėvai (globėjai, rūpintojai) raštu ir žodžiu informuojami apie mokinių mokymosi pasiekimus:

52.1. įvertinę mokinį pažymiu pamokoje, dalyko mokytojai vertinimą įrašo į elektroninį dienyną;

52.2. tėvams, neturintiems galimybės prisijungti prie elektroninio dienyno, mokykla kas mėnesį išspausdina mokinio pažangumo ir lankomumo ataskaitas (atsakingi klasių vadovai);

52.3. mokinių pažangos ir pasiekimų situacija aptariama klasių tėvų susirinkimų bei individualių pokalbių metu;

52.4. pastebėję problemą (mokinys nedaro pažangos, nesiruošia pamokoms, neturi priemonių, antrą kartą iš eilės įvertinamas nepatenkinamai), mokytojai informuoja mokyklos administraciją, tėvus (globėjus, rūpintojus) visais jiems prieinamais būdais (telefono skambutis, tėvų iškvietimas į mokyklą).

52.5. Mokiniai, jų tėvai (globėjai) motyvuotus prašymus dėl pasiekimų įvertinimo objektyvumo ir atitikties bendrosiose programose numatytiems pasiekimams teikia Progimnazijos direktoriui;

52.6. elektroninius dienynus mokytojai pildo kiekvieną dieną: užrašo pamokos temą, turinį, raide „n“ žymi nedalyvaujančius pamokoje mokinius, pavėlavusius – raide „p“ ir rašo gautus pamokoje įvertinimus;

52.7. už elektroninio dienyno pildymą atsakingi klasių vadovai ir dalykų mokytojai. Jų darbą kiekvieną mėnesį patikrina kuruojantis pavaduotojas ugdymui.

**PENKTASIS SKIRSNIS**

**MOKINIŲ MOKYMO NAMIE ORGANIZAVIMAS**

53. Mokinių, dėl ligos ar patologinės būklės negalinčių mokytis mokykloje, mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012-09-26 įsakymu Nr. V-1405, ir Mokymosi pagal formaliojo švietimo programas formų ir mokymo organizavimo tvarkos aprašu:

54. dėl mokymo namie organizavimo tėvai (globėjai ar rūpintojai) Progimnazijos direktoriui pateikia prašymą bei gydytojų komisijos pasirašytą pažymą dėl mokymo namie organizavimo;

55. mokiniai mokomi namie savarankišku ar (ir) nuotoliniu mokymo proceso organizavimo būdu. Mokiniui, mokomam namie, Progimnazija, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

56. Pradinio ugdymo bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį.

57. Mokiniams, kurie mokosi namie:

71. pagal pradinio ugdymo programą savarankišku ar (ir) nuotoliniu mokymo proceso organizavimo būdu pavienio mokymosi forma:

57.1.1. 1–3 klasėse skiriama 315 pamokų per mokslo metus (9 pamokos per savaitę) Pradinio ugdymo bendrųjų programų ugdymo dalykams įgyvendinti;

57.1.2. 4 klasėje – 385 pamokos per mokslo metus (11 pamokų per savaitę);

57.2. pagal pagrindinio ugdymo programą savarankišku ar (ir) nuotoliniu mokymo proceso organizavimo būdu pavienio mokymosi forma:

57.2.1. 5–6 klasėse skiriamos 444 pamokos per mokslo metus (12 pamokų per savaitę);

57.2.2. 7–8 klasėse – 481 pamoka per mokslo metus (13 pamokų per savaitę);

57.2.3. Progimnazijos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.

58. Suderinus su mokinio tėvais (globėjais, rūpintojais), Progimnazijos direktoriaus įsakymu mokinys, kuris mokosi namie pagal pradinio ugdymo programą, gali nesimokyti menų ir fizinio ugdymo, pagal pagrindinio ugdymo programą – dailės, muzikos, technologijų ir fizinio ugdymo, Dienyne ir mokinio individualiame plane prie dalykų, kurių mokinys nesimoko, įrašoma „atleista “. Pamokos, gydytojo leidimu lankomos mokykloje, įrašomos į mokinio individualų ugdymo planą.

59. Pasibaigus pusmečiui/trimestrui mokomo namie mokinio ugdymosi rezultatai aptariami Progimnazijos vaiko gerovės komisijos posėdyje, dalyvaujant dalykų mokytojams ir tėvams (globėjams, rūpintojams).

**ŠEŠTASIS SKIRSNIS**

**UGDYMO PROCESO ORGANIZAVIMO YPATUMAI 2023–2024 MOKSLO METAIS**

60. 2023–2024 mokslo metais pradinio ir pagrindinio ugdymo bendrosios programos įgyvendinamos vadovaujantis Bendrųjų ugdymo planų 17 punktu.

61. Progimnazijos vadovas organizuoja pasirengimą įgyvendinti 2023 m. Pradinio, pagrindinio ugdymo bendrąsias programas ir koordinuoja jų veiklą.

62. 2022 m. Pradinio, pagrindinio ugdymo bendrųjų programų įgyvendinimas grindžiamas viso Progimnazijos personalo dalyvavimu ir remiasi ciklišku planavimo, įgyvendinimo ir refleksijos principu.

63. Progimnazija užtikrina ugdymo turinio perimamumą ir nuoseklumą tarp 2008 m. Pradinio ir pagrindinio ugdymo bendrųjų programų ir 2022 m. Pradinio, pagrindinio ugdymo bendrųjų programų, siekdama, kad mokinių mokymosi procese neliktų mokymosi spragų dėl bendrųjų programų kaitos.

64. Pradėdama įgyvendinti mokymosi turinį, Progimnazija supažindina mokinius ir jų tėvus (globėjus, rūpintojus) su dalykų mokymosi turinio pasikeitimais, informuoja apie mokinių pasiekimų vertinimo kaitą.

65. Mokytojai, įvertinę dalyko mokymosi turinio pasikeitimus, ugdymo procese kompensuoja mokymosi turinio trūkstamas temas. Mokiniams atvykusiems iš kitų mokyklų, kurie mokėsi pagal skirtingą dalykų mokymosi turinį, skiriama individuali mokymosi pagalba (konsultacijos).

66. 2022 m. pradinio, pagrindinio ugdymo bendrųjų programų dalykų mokymosi turinys pateikiamas, apimant 70 proc. Bendruosiuose ugdymo planuose numatytų metinių pamokų. Likusias pamokas mokytojas gali užpildyti mokytojo pasirinktu mokymosi turiniu, skirti laiko mokinių žinioms ir gebėjimams įtvirtinti, bendrųjų programų skirtumams likviduoti, integruojamosioms pamokoms ir panašiai.

**SEPTINTASIS SKIRSNIS**

**UGDYMO ORGANIZAVIMAS MOKYKLOSE, KURIOSE ĮTEISINTAS MOKYMAS TAUTINIŲ MAŽUMŲ KALBOS ARBA TAUTINĖS MAŽUMOS KALBA**

67. Ugdymo procesas Progimnazijoje organizuojamas vadovaujantis Švietimo įstatymo 30 straipsnio 2 dalimi, Bendraisiais ugdymo planais, ir kitais bendrąjį ugdymą reglamentuojančiais teisės aktais.

68. Progimnazijoje ugdymo procesas vykdomas rusų kalba.

68.1. lietuvių kalbos, lietuvių kalbos ir literatūros dalykas yra pradinio ir pagrindinio ugdymo programos sudedamoji dalis ir jos mokoma pagal Lietuvos Respublikos švietimo, mokslo ir sporto ministro patvirtintą lietuvių kalbos pradinio ir pagrindinio ugdymo bendrąją programą, skiriant Bendrojo ugdymo plano 75 punkte nurodytas pamokas;

68.2. lietuvių kalbos, lietuviu kalbos ir literatūros mokoma(si) integruotai:

68.2.1. suderinus mokymo(si) laiką ir turinio apimtis, į pradinio ir pagrindinio ugdymo dalykus, mokomus rusų kalba, integruojami mokymo lietuvių kalba fragmentai;

68.2.2. siekiant dvikalbio ugdymo nuoseklumo pradinio ir pagrindinio ugdymo programose pasaulio pažinimo temos, susijusios su Lietuvos istorija, geografija, kultūra, mokomos lietuvių kalba.

68.2.3. Progimnazijoje skiriamas papildomas dėmesys mokinių tautiniam, etniniam ir kalbiniam identitetui puoselėti (šventės, projektai, renginiai).

69. Progimnazija, atvykus asmeniui, baigusiam užsienio valstybės, tarptautinės organizacijos pradinio, pagrindinio ugdymo programos dalį ar pradinio, pagrindinio ugdymo programą (toliau – tarptautinė bendrojo ugdymo programa):

69.1.1. sudaro galimybes asmenų mokymosi tęstinumui pagal atvykusiųjų ir / ar grįžusiųjų į Lietuvą pasiekimus atitinkančią bendrojo ugdymo programą;

69.1.2. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu;

69.1.5. išsiaiškina atvykusiojo asmens lūkesčius ir norus mokytis kartu su bendraamžiais, švietimo pagalbos poreikį ar poreikį tam tikrą dalį laiko intensyviai mokytis lietuvių kalbos, lietuvių kalbos ir literatūros;

69.1.7. prieš pradedant mokiniui mokytis mokykloje, mokyklos vadovo paskirtas asmuo, atsakingas už mokinių, baigusių tarptautinę bendrojo ugdymo programą ar jos dalį, mokymosi koordinavimą, kartu su mokinio būsimos klasės vadovu, mokiniu ir mokinio tėvais (globėjais, rūpintojais) aptaria poreikį tam tikrą laiko dalį intensyviai mokytis lietuvių kalbos, numato tolesnio mokymosi perspektyvą, švietimo pagalbos poreikį:

69.1.7.1 sudaro mokinio individualų ugdymo planą, atsižvelgdama į jo mokymosi pasiekimus. Individualiame ugdymo plane gali būti numatytas ir pamokų skaičiaus perskirstymas tarp dalykų (nepažeidžiant mokinio mokymosi poreikių), sudarant galimybę kurį laiką nesimokyti dalies dalykų, esant aukštesniems šių dalykų pasiekimams, nei numatyta bendrosiose programose, ir šių dalykų pamokas skirti lietuvių kalbai mokyti;

69.1.7.2. numato preliminarią mokinio adaptacinio laikotarpio trukmę, Progimnazijos teikiamos pagalbos formas ir būdus, mokyklos, mokinio ir mokinio tėvų (globėjų, rūpintojų) įsipareigojimus. Adaptaciniu laikotarpiu stebima mokinių individuali pažanga, pasiekimai. Į mokinio adaptacijos procesų valdymą įtraukiama ir Progimnazijos vaiko gerovės komisija. Kiekvieno mokinio adaptacijos trukmės laikas individualus, Progimnazija konstatuoja adaptacijos laiko pabaigą, atsižvelgdama į tai, kaip mokiniui sekasi adaptuotis. Adaptacijos laikotarpiu taikomas tik formuojamasis vertinimas.

70. Mokiniui, nemokančiam ar nepakankamai mokančiam lietuvių kalbą, organizuojamas papildomas individualus ar grupinis kalbos mokymas (skiriama 1 val. per savaitę). Grupės sudaromos iš tais pačiais metais atvykusių 2−4 ir 5−6, 7−8 klasių mokinių. Papildomai lietuvių kalbos, lietuvių kalbos ir literatūros mokomasi iki vienerių metų (išimtinais atvejais ir ilgiau), o pagalbos teikimas numatomas iki 2 metų.

71. Kitų dalykų ugdymo programų skirtumams likviduoti numatomos mokytojų konsultacijos, individualios veiklos.

72. Vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymas 3d, 4d, 4e klasėse ukrainiečių kalba (3 priedas).

**AŠTUNTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU IR**

**KASDIENIU MOKYMO PROCESO ORGANIZAVIMO BŪDU**

73. Ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Progimnazijos direktorius sprendimą ugdymo procesą organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo “, nustatyta tvarka.

74. Valstybės, savivaldybės lygiu ar Progimnazijos direktoriaus sprendimu ugdymo procesą organizuojant nuotoliniu mokymo būdu, Progimnazija:

74.1. priima sprendimus ugdymo procesui nuotoliniu būdu organizuoti, atsižvelgdama į Bendrųjų ugdymo planų nuostatas ir Progimnazijos ugdymo plane numatytas gaires:

74.1.1. mokymui nuotoliniu būdu organizuoti naudojama bendra visai Progimnazijai „Microsoft Teams“ platforma;

74.1.2. pertvarkomas pamokų tvarkaraštis, pritaikant jį ugdymo procesą organizuoti nuotoliniu mokymo būdu: konkrečios klasės tvarkaraštyje numatomos sinchroniniam ir asinchroniniam ugdymui skiriamos pamokos;

74.1.3. įgyvendinant ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiriama sinchroniniam ugdymui, ir ne daugiau kaip 50 procentų – asinchroniniam ugdymui. Pritaikoma pamokos struktūra sinchroniniam ir asinchroniniam ugdymui, atsižvelgiant į mokinių amžių, dalyko programos ir ugdymo programos ypatumus. Nepertraukiamo sinchroninio ugdymo trukmė – iki 90 min;

74.1.4. pritaikoma pamokos struktūra sinchroniniam ir asinchroniniam ugdymui, atsižvelgiant į mokinių amžių, dalyko programos ir ugdymo programos ypatumus;

74.1.5. siekiama, kad asinchroniniu būdu vykdomas ugdymo procesas būtų įvairus ir prasmingas: tikslingas tiesioginio transliavimo internetu ar televizijoje pamokų stebėjimas, filmuotų užduočių atlikimas, užduočių atlikimas elektroninėse platformose, knygų skaitymas, užduočių atlikimas iš vadovėlių ir t.t., atsižvelgiant į mokinių galimybes ir amžiaus ypatumus;

74.1.6. susitariama dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgiant į mokinių amžių;

74.1.7. numatomi mokinių emocinės sveikatos stebėjimo, mokymosi pagalbos mokiniui teikimo, taip pat mokinių, turinčių specialiųjų ugdymosi poreikių ugdymo specifikos ir švietimo pagalbos teikimo būdai;

74.1.8. nustatomi mokinių ir jų tėvų (globėjų, rūpintojų) informavimo būdai vadovaujamasi Mokymo nuotoliniu ugdymo proceso organizavimo būdų, kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo “;

74.1.9. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis Progimnazijoje, jeigu Progimnazijoje nėra aplinkybių, kurios keltų pavojų mokinio gyvybei ir sveikatai;

74.1.10. esant poreikiui, dalį ugdymo proceso organizuoja nuotoliniu mokymo organizavimo būdu, dalį – grupinio mokymosi forma kasdieniu mokymo organizavimo būdu, arba daliai mokinių mokymosi procesas organizuojamas Progimnazijoje, daliai – namie, naudojant hibridinių klasių įrangą;

74.1.11. paskiria asmenį(-is), kuris(-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas negalėjo būti organizuojamas kasdieniu būdu. Informacija apie tai skelbiama Progimnazijos tinklalapyje;

74.1.12. numato planą, kaip pasibaigus ypatingoms aplinkybėms sklandžiai grįžti prie įprasto ugdymo proceso organizavimo.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PRADINIO UGDYMO BENDROSIOS PROGRAMOS ĮGYVENDINIMUI**

75. Pradinio ugdymo bendroji programa įgyvendinama, vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis, principais, mokinių pasiekimų ir pažangos vertinimo, aplinkos kūrimo nuostatomis.

76. Mokykla, įgyvendindama pradinio ugdymo turinį, susitaria dėl:

76.1. planuodamas ugdymo laiką, išlaiko metams klasei ugdymo dalykams skiriamas pamokas, nurodytas Bendrųjų ugdymo planų 78 punkte;

76.2. ugdymo procesą organizuojant pamoka, nepertraukiamas ugdymo(si) proceso laikas 1–4 klasėse numatomas vadovaujantis Higienos norma;

76.3. ugdymo procesą organizuojant kitomis ugdymo organizavimo formomis (pvz., integruotos veiklos, kūrybinių dirbtuvių, projekto ir kt.), derinant Pradinio ugdymo bendrųjų programų dalykų ir neformaliojo vaikų švietimo programų turinį, jis gali būti skirstomas į įvairios nepertraukiamos trukmės ugdymo periodus;

76.4. ugdymą organizuojant tiek pamoka, tiek kitomis mokymosi organizavimo formomis, įgyvendinamas ir dalykų programų, ir integruoto ugdymo turinys;

76.5. ugdymo procesas gali būti organizuojamas ne tik Progimnazijoje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.);

76.6. mokykla einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymosi poreikius, mokinių mokymosi rezultatus, išlaikydama mokslo metams skirtą pamokų / ugdymo valandų skaičių;

76.7. mokykla priima sprendimą, kiek ugdymo procesui už Progimnazijos ribų organizuoti per mokslo metus bus skiriama ne mažiau 10 dienų, atsižvelgdama į Pradinio ugdymo bendrųjų programų numatytą turinį, mokinių mokymosi poreikius. Veikla organizuojama kitose aplinkose: pavyzdžiui, muziejuose, atviros prieigos centruose, virtualiosiose mokymosi aplinkose ir kt.

77. Pamokų skaičius 2008 m. Pradinio ir pagrindinio ugdymo bendrosioms programoms įgyvendinti per mokslo metus ir per savaitę 2023–2024 mokslo metams (4 priedas).

**ANTRASIS SKIRSNIS**

**PRADINIO UGDYMO PROGRAMOS ORGANIZAVIMO YPATUMAI**

78. Ugdymo sričių/ ugdymo dalykų programų įgyvendinimas:

78.1. dorinis ugdymas:

78.1.1. tėvai (globėjai, rūpintojai) parenka mokiniui vieną iš dorinio ugdymo dalykų: etiką arba stačiatikių bendruomenės tikybą;

78.1.2. dorinio ugdymo dalyką mokiniui galima keisti kiekvienais mokslo metais pagal tėvų (globėjų, rūpintojų) pateiktą prašymą mokslo metų pabaigoje;

78.2. kalbinis ugdymas:

78.2.1. lietuvių kalbos, lietuvių kalbos ir literatūros dalykas yra pradinio ugdymo programos sudedamoji dalis ir jos mokoma pagal Lietuvos Respublikos švietimo, mokslo ir sporto ministro patvirtintą lietuvių kalbos pradinio ugdymo bendrąją programą, skiriant Bendrojo ugdymo plano 75 punkte nurodytas pamokas;

78.2.2. lietuvių kalbos, lietuvių kalbos ir literatūros mokoma(si) integruotai:

78.2.2.1. suderinus mokymo(si) laiką ir turinio apimtis, į pradinio ugdymo dalykus, mokomus rusų kalba, integruojami mokymo lietuvių kalba fragmentai;

78.2.2.2. siekiant dvikalbio ugdymo nuoseklumo pradinio ir pagrindinio ugdymo programose pasaulio pažinimo temos, susijusios su Lietuvos istorija, geografija, kultūra, mokomos lietuvių kalba;

78.2.3. gimtosios kalbos (rusų) mokoma pagal Lietuvos Respublikos švietimo ir mokslo ministro patvirtintą gimtosios kalbos programą, skiriant Bendrojo ugdymo plano 78 punkte nurodytas ugdymo valandas,

78.2.4. užsienio kalbos mokoma antraisiais – ketvirtaisiais pradinio ugdymo programos metais, skiriant po 2 pamokas per savaitę:

78.2.4.1. tėvų (globėjų, rūpintojų) pageidavimu Progimnazijoje įgyvendinama tik anglų kalbos bendroji programa;

78.3. socialinis ir gamtamokslinis ugdymas:

78.3.1. 2 ir 4 klasėse socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji turi būti skiriama praktinei patyriminei veiklai, naudojant Progimnazijos gamtos mokslų įrangą, kečiant edukacinę aplinką:

78.3.2. socialiniams gebėjimams ugdyti rekomenduojama dalį (ne mažiau kaip vieną ketvirtąją) pasaulio pažinimo dalyko laiko skirti ugdymo procesą organizuojant socialinės, kultūrinės aplinkos pažinimui palankioje aplinkoje: Mažosios Lietuvos istorijos, Laikrodžių, Pilies, Kalvystės muziejuose, Prano Domšaičio galerijoje, Klaipėdos universiteto botanikos sode, Skulptūrų parke, Danės skvere, Pajūrio regioniniame parke ir kt.;

78.3.3. 1 ir 3 klasėse visuomeninis ugdymas ir gamtos mokslai įgyvendinami atsižvelgiant į Bendrųjų programų nuostatas, gamtos mokslų pamokas praplečiant tyrinėjimo veikla;

78.4. matematinis ir informacinių technologijų ugdymas:

78.4.1. organizuojant matematinį ugdymą mokytojas vadovaujasi ne tik Bendrosios programos matematikos dalyko programa, bet ir nacionalinių bei tarptautinių mokinių pasiekimų tyrimų rekomendacijomis, naudoja informacines komunikacines technologijas;

78.4.2. Informatikos ugdymas: mokoma informacinių technologijų pagrindų (pasinaudojant specializuoto informacinių technologijų kabineto teikiamomis galimybėmis), taip pat jos naudojamos ugdymo procese kaip pagalbinė ugdymo priemonė. Skaitmeniniams mokinių gebėjimams ugdyti per matematikos dalyką ugdymo procese naudojamos šiuolaikinės skaitmeninės technologijos; integruotai ugdomas mokinių informacinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo;

78.5. fizinis ugdymas:

78.5.1. fizinis ugdymas įgyvendinamas pagal pradinio ugdymo kūno kultūros programą;

78.5.2. 2 klasių mokinių plaukimo programai įgyvendinti kiekvieną savaitę naudojamos 2 iš eilės einančios fizinio ugdymo pamokos;

78.5.3. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas, parengiamosios medicininės fizinio pajėgumo grupės mokiniams krūvis ir pratimai skiriami atsižvelgiant į jų ligų pobūdį;

78.5.4. mokiniai, dėl ligos atleisti nuo fizinio ugdymo pamokų, turi jas stebėti (išskyrus pirmąją ir paskutinę tvarkaraštyje esančias pamokas);

78.6. meninis ugdymas (dailė ir technologijos, muzika, šokis, teatras):

78.6.1. 2 ir 4 klasėse, kai valandos skiriamos dailės ir technologijų dalykui, technologiniam ugdymui rekomenduojama skirti ne mažiau kaip 1/3 dailės ir technologijų dalykui skiriamo laiko;

78.6.2. trečia meninio ugdymo sritimi pasirinktas šokis.

78.7. Etninės kultūros bendroji programa ir Gyvenimo įgūdžių bendroji programa įgyvendinamos integruojant temas į gimtąją (rusų) kalbą, lietuvių kalbą, lietuvių kalbą ir literatūrą, pasaulio pažinimą

79. Mokiniams sudaromos sąlygos pasirinkti jų poreikius atliepiančias neformaliojo vaikų švietimo programas.

80. Ugdymo procese nuolat stebima mokinių mokymosi pažanga ir prireikus suteikiama savalaikė mokymosi pagalba.

**IV SKYRIUS**

**PAGRINDINIO UGYMO PIRMOSIOS DALIES PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PAGRINDINIO UGDYMO BENDRŲJŲ PROGRAMŲ ĮGYVENDINIMUI**

81. Pagrindinio ugdymo programai grupinio mokymosi forma kasdieniu mokymo proceso organizavimo būdu įgyvendinti skiriamas pamokų skaičius, dalykai ir jiems įgyvendinti skiriamas pamokų (valandų) skaičius 5–8 klasėms: per savaitę 2023–2024 mokslo metams (5 priedas).

**ANTRASIS SKIRSNIS**

**PAGRINDINIO UGDYMO PROGRAMOS ORGANIZAVIMO YPATUMAI**

82. Pagrindinio ugdymo I dalies programa įgyvendinama orientuojantis į tokį ugdymo procesą, kuris įtrauktų mokinį į aktyvų ir sąmoningą mokymąsi. Ugdymo procese taikomi aktyvūs mokymo ir mokymosi metodai, skatinamas mokinių savarankiškas mąstymas, mokymasis iš patirties. Mokiniai mokosi aktyviai bendradarbiaudami tarpusavyje ir su mokytoju, bendraudami su kitais žmonėmis, susipažįsta su įvairiomis idėjomis, daiktais, aplinkomis, technologijomis. Mokytojas mokymo metodus ir mokymosi veiklas parenka ir organizuoja taip, kad mokymas atitiktų mokinių sukauptą patirtį, sugebėjimus, polinkius, pasirengimą mokytis, turimus išteklius ir priemones, emocinį klasės klimatą.

83. Įgyvendinant pagrindinio ugdymo programos pirmosios dalies ugdymo turinį Progimnazija:

83.1. ugdymo programą įgyvendina per dalykų modulius,

83.2. nustato ir skiria vieno mėnesio adaptacinį laikotarpį pradedantiems mokytis pagal pagrindinio ugdymo programos pirmąją dalį ir naujai atvykusiems mokiniams. Per adaptacinį laikotarpį stebi individualią pažangą, mokinių pasiekimų ir pažangą pažymiais nevertina.

84. Ugdymo sričių/ ugdymo dalykų programų įgyvendinimas:

84.1. Dorinis ugdymas. Dorinio ugdymo dalyką (etiką ar stačiatikių bendruomenės tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats. Dorinio ugdymo dalyką mokiniui galima keisti kiekvienais mokslo metais pagal jo tėvų (globėjų, rūpintojų) pateiktą prašymą mokslo metų pabaigoje;

84.2. Gimtoji kalba (rusų). Gimtosios kalbos (rusų) mokoma pagal Lietuvos Respublikos švietimo ir mokslo ministro patvirtintą gimtosios kalbos programą, skiriant Bendrojo ugdymo plano 77 punkte nurodytą pamokų skaičių;

84.3. Lietuvių kalba, lietuvių kalba ir literatūra:

84.3.1. lietuvių kalbos ir literatūros mokoma pagal Lietuvos Respublikos švietimo ir mokslo ministro patvirtintą lietuvių kalbos ir literatūros pagrindinio ugdymo bendrąją programą, skiriant Bendrojo ugdymo plano 86 punkte nurodytą pamokų skaičių;

84.3.2. lietuvių kalbos, lietuvių kalbos ir literatūros mokoma integruotai, į pagrindinio ugdymo dalykus integruojami mokymo lietuvių kalba fragmentai (užduotys, tekstai, pateiktys, terminai), naudojami vadovėliai ir pratybų sąsiuviniai lietuvių kalba, organizuojamos lietuvių kalbos ir kitų dalykų integruotos pamokos, meninio skaitymo, raštingumo konkursai, olimpiados, vykdomi projektai, susiję su Lietuvos istorija, kultūra, tradicijomis;

84.3.3. mokiniams, kurie nepasiekė lietuvių kalbos, lietuvių kalbos ir literatūros pagrindinio ugdymo bendrojoje programoje numatyto patenkinamo lygio, sudaromos sąlygos išlyginti mokymosi spragas – skiriamos grupinės konsultacijos, atvykusiems iš užsienio ir nemokantiems lietuvių kalbos mokiniams – papildomos pamokos iš valandų, skirtų mokinio ugdymo poreikiams tenkinti;

84.4. Užsienio kalba:

84.4.1. užsienio kalbos, pradėtos mokytis pagal pradinio ugdymo programą, toliau mokomasi iki pagrindinio ugdymo programos pabaigos;

84.4.2. jei mokinys yra atvykęs iš kitos Lietuvos ar užsienio mokyklos ir Progimnazija dėl objektyvių priežasčių negali sudaryti mokiniui galimybės toliau mokytis pradėtos kalbos, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus (vienus metus jam skiriama ne mažiau nei viena papildoma užsienio kalbos pamoka per savaitę);

84.4.3. jei mokinys yra baigęs tarptautinės bendrojo ugdymo programos dalį ar visą programą ir mokykla nustato, kad jo užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio ir jo tėvų (globėjų, rūpintojų) pageidavimu Progimnazija įskaito mokinio pasiekimus, konvertuoja pagal dešimtbalę vertinimo sistemą ir sudaro mokiniui individualaus užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros pamokas kitose klasėse;

84.4.4. jeigu mokinys yra atvykęs iš kitos mokyklos ir, tėvams (globėjams, rūpintojams) pritarus, pageidauja toliau mokytis pradėtos kalbos, o Progimnazija neturi tos kalbos mokytojo:

84.4.4.1. mokiniui sudaromos sąlygos lankyti užsienio kalbos pamokas kitoje mokykloje, kurioje vyksta tos kalbos pamokos, suderinus su mokiniu, mokinio tėvais (globėjais, rūpintojais) ir Švietimo skyriumi. Skiriant pamokų skaičių, vadovaujamasi Bendrųjų ugdymo planų 89,91 punktais;

84.4.4.2. mokinys gali kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Juos turi pateikti Progimnazijai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai;

84.5. Matematika:

84.5.1. organizuojant matematikos mokymą(si) mokytojas vadovaujasi ne tik Bendrąja ugdymo programa, bet ir nacionalinių bei tarptautinių mokinių pasiekimų tyrimų rezultatais ir rekomendacijomis;

84.5.2. mokinių mokymosi motyvacijai skatinti mokytojai naudojasi Nacionalinio egzaminų centro parengtomis matematinio raštingumo užduotimis, gabių mokinių ugdymui – nacionalinių olimpiadų, konkurso „Kengūra“ užduotimis, skaitmeninėmis ir kt. priemonėmis;

84.6. Gamtos mokslai:

84.6.1. organizuojant gamtos mokslų dalykų mokymąsi mokytojas vadovaujasi ne tik Bendrąja ugdymo programa, bet ir nacionalinių bei tarptautinių mokinių pasiekimų tyrimų rezultatais ir rekomendacijomis;

84.6.2. ne mažiau kaip 30procentų gamtos mokslų dalykų pamokų per metus skiriama eksperimentiniams ir praktiniams įgūdžiams ugdyti, projektinės veiklos organizavimui;

84.6.3. mokiniai skatinami dalyvauti gamtos centrų STEAM vykdomose neformaliojo vaikų švietimo programų veiklose, vykstant į jas ir / ar nuotoliniu būdu;

84.7. Technologijos:

84.7.1. mokiniai kiekvienoje klasėje mokomi, proporcingai skiriant valandas mitybos, tekstilės, konstrukcinių medžiagų ir elektronikos technologijų programoms įgyvendinti;

84.7.2. technologijų pamokoms mokiniai dalijami į mišrias berniukų ir mergaičių grupes;

84.8. Informatika/informacinės technologijos:

84.8.1. informatika/informacinės technologijos integruojamos į kitų dalykų turinį, neformaliojo švietimo programas;

84.8.2. 5−6 klasėse informatikos/informacinių technologijų mokoma, skiriant po 1 val. per savaitę;

84.8.3. 7–8 klasėse informatikos/informacinių technologijų mokoma integruotai su kitais dalykais. Integracijai skiriama po 0,5 val. per savaitę (vedama 1 pamoka kas antrą savaitę). Pamokoje dirba du mokytojai (dalyko ir informacinių technologijų);

84.8.4. 7–8 klasėse informatikos/informacinių technologijų mokymui skiriama 0,5 val. per savaitę (vedama 1 pamoka kas antrą savaitę). Dalyko mokytojas, turintis pakankamai gerus skaitmeninio raštingumo gebėjimus savarankiškai ar konsultuojant informacinių technologijų mokytojui organizuoja integruotas dalyko ir informacinių technologijų pamokas.

84.9. Socialiniai mokslai:

84.9.1. laisvės kovų istorijos temos (ne mažiau kaip 18 val.) integruojamos į istorijos pamokas;

84.9.2. į istorijos, geografijos dalykų turinį integruojama: Lietuvos ir pasaulio realijos, nacionalinio saugumo ir gynybos pagrindų temos: nacionalinio saugumo samprata ir sistema Lietuvos Respublikoje; rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai ir kt.;

84.9.3. 5−6 klasėse susitarta dėl istorijos turinio eiliškumo: 5 klasėje mokoma Lietuvos istorijos, 6 klasėje − Europos istorijos;

84.10. Fizinis ugdymas:

84.10.1. klasės fiziniam ugdymui į atskiras mergaičių ir berniukų grupes nedalijamos;

84.10.2. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas; parengiamosios medicininės fizinio pajėgumo grupės mokiniams krūvis ir pratimai skiriami, atsižvelgus į jų ligų pobūdį ir sveikatos būklę;

84.10.3. mokiniai, dėl ligos atleisti nuo fizinio ugdymo pamokų, gali žaisti stalo žaidimus, šaškėmis, šachmatais, vykdyti socialinę veiklą (Progimnazijos tarybos posėdžio 2021-08-27 protokolinis nutarimas, (protokolo Nr.3);

84.11. Meninis ugdymas. Progimnazijoje meninio ugdymo dalykus sudaro dailė, muzika ir neformaliojo švietimo programos (teatras, gitaros pamokos, šokis).

84.11.1. mokiniams, besimokantiems pagal pagrindinio ugdymo programą, privaloma mokytis dailės ir muzikos dalykų.

85. Mokiniui, besimokančiam pagal pagrindinio ugdymo programą, privaloma atlikti socialinę-pilietinę veiklą, kurios trukmė 2023–2024 mokslo metais:

85.1. 6, 8 klasių mokiniams ne mažiau kaip 10 pamokų (valandų);

85.2. 5, 7 klasių mokiniams ne mažiau kaip 20 pamokų (valandų).

86. Socialinė-pilietinė veikla gali būti vykdoma ugdymo proceso, skirto kultūrinei, meninei, pažintinei, kūrybinei, sportinei, praktinei, socialinei veiklai, metu, po pamokų, pertraukų metu. Socialinė – pilietinė veikla vykdoma vadovaujantis Progimnazijos socialinės-pilietinės veiklos organizavimo tvarka (priedas 6).

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**PAGRINDINIAI UGDYMO ORGANIZAVIMO PRINCIPAI**

87. Progimnazija mokinio, turinčio specialiųjų ugdymosi poreikių, ugdymą organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011-09-30 įsakymu Nr. V-1795.

88. Progimnazijos vaiko gerovės komisijai priėmus sprendimą dėl specialiųjų ugdymosi poreikių turinčių mokinių ugdymo(si) ir švietimo pagalbos teikimo, kiekvienam mokiniui sudaromas individualus ugdymo planas, kurio sudėtinė dalis yra pagalbos planas, apimantis pagalbas ir paslaugas ugdymo procese ir kitų specialistų teikiamas pagalbas, didinančias ugdymo veiksmingumą.

89. Individualiam ugdymo planui rengti, plano įgyvendinimui koordinuoti paskiriamas koordinuojantis asmuo, kuris kartu su mokytojais ir švietimo pagalbą teikiančiais specialistais, vaiku, jo tėvais (globėjais, rūpintojais) numato ugdymo ir pagalbos tikslus.

90. Progimnazija, rengdama individualų ugdymo planą mokiniui, vadovaujasi Bendrųjų ugdymo planų 78, 86 punktuose nurodytu pradinio ar pagrindinio ugdymo dalykų programoms įgyvendinti skiriamų pamokų skaičiumi. Individualaus plano įgyvendinimui sudaromas individualus tvarkaraštis, kuris dera su klasės, kurioje mokinys mokosi, tvarkaraščiu.

91. Individualiame ugdymo plane nurodoma programa, pagal kurią mokosi mokinys (bendroji, pritaikyta ar individualizuota), švietimo pagalbos teikimas, specialiosios pratybos ir pamokos, kitų specialistų teikiama pagalba bei bendrųjų ugdymo planų pakeitimai, galima:

91.1. pradinio ugdymo programoje iki 20, o pagrindinio ugdymo programoje iki 30 procentų koreguoti dalykų programoms įgyvendinti skiriamų metinių pamokų skaičių (nemažinant nustatyto mokiniui minimalaus pamokų skaičiaus per savaitę);

91.2. mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis Bendrųjų ugdymo planų 75, 109 punktuose dalykų programoms įgyvendinti nurodomu pamokų skaičiumi, kuris gali būti koreguojamas iki 25 procentų. Bendras pamokų ir neformaliojo švietimo pamokų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas;

91.3. bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas.

91.4. besimokantiesiems pagal individualizuotas pradinio ir pagrindinio ugdymo programas iki 10 procentų mažinti minimalų privalomų pamokų skaičių Bendrųjų ugdymo planų 75 ir 109 punktuose nurodytų pamokų skaičių per metus, didinant neformaliojo vaikų švietimo valandų skaičių;

91.5. vėliau pradėti mokyti užsienio kalbos mokinį, turintį įvairiapusių raidos, elgesio ir emocijų, kalbos ir kalbėjimo, skaitymo, rašymo, intelekto, bendrųjų mokymosi sutrikimų; nemokyti užsienio kalbos turinčiojo kompleksinių negalių ar sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir rašymo, intelekto, bendrieji mokymosi sutrikimai. Užsienio kalbos pamokų laikas skiriamas lietuvių kalbai mokyti;

91.6. besimokantiems pagal individualizuotą pagrindinio ugdymo programą, pagrindinio ugdymo programoje prasidedančių dalykų pradėti mokyti metais vėliau, juos sieti su praktiniais mokinio interesais, kasdiene gyvenimo patirtimi;

91.7. didinti pamokų skaičių meniniam, technologiniam, sveikatos ugdymui;

91.8. turintiems judesio ir padėties bei neurologinių sutrikimų (išskyrus lengvus) mokiniams nesimokyti technologijų. Siūlyti rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą arba mokytis lietuvių kalbos ir literatūros;

91.9. turintiems nežymų klausos sutrikimą mokiniams nesimokyti muzikos;

91.10. tėvams (globėjams, rūpintojams) pageidaujant, pagal galimybes keisti pamokų trukmę, dienos ugdymo struktūrą.

92. Mokinių, turinčių įvairiapusių raidos sutrikimų, ugdymo organizavimas:

92.1. įvairiapusių raidos sutrikimų turintys mokiniai (išskyrus mokinius, turinčius didelių specialiųjų poreikių) ugdomi bendroje klasėje, skiriant mokytojo padėjėją;

92.2. Progimnazija, organizuodama mokinių, turinčių įvairiapusių raidos sutrikimų, ugdymą:

92.2.1. parengia individualų ugdymo planą, kuriame numato elgesio prevencijos ir intervencijos būdus, socialinių įgūdžių ugdymo veiklas. Periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, individualus pagalbos vaikui planas peržiūrimas ir koreguojamas;

92.2.2. pritaiko mokiniui nuolatinę mokymosi vietą, sudaromos sąlygos ugdomosios veiklos metu daryti fizinio aktyvumo pertraukas, jų metu pagal galimybes panaudojant Progimnazijoje esančias specialias priemones.

**ANTRASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

93. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų nuostatomis.

94. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys, ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.

**TREČIASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

95. Švietimo pagalbos mokiniams, turintiems specialiųjų ugdymosi poreikių, teikimas:

95.1. švietimo pagalba, ją teikiantys specialistai, tikslai ir intensyvumas numatomi mokinio pagalbos plane;

95.2. švietimo pagalbą teikiantys specialistai padeda įveikti mokymosi sunkumus, šalindami priežastis, dėl kurių mokinys patiria mokymosi sunkumų ir susiduria su kliūtimis dalyvauti ugdymo procese, bendradarbiaudami dirba komandose kartu su mokytojais ir kitais specialistais, teikiančiais pagalbą mokiniui, mokinio tėvais (globėjais, rūpintojais), teikia konsultacinę pagalbą ir įgalina mokinio tėvus (globėjus, rūpintojus), kitus, teikiančius paslaugas ir pagalbas, padėti mokiniui ugdytis, sudaryti sąlygas mokytis ir užtikrinti jo gerovę;

95.3. švietimo pagalba mokiniui teikiama laikinai ar pastoviai ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje;

95.4. švietimo pagalbos teikimo formos parenkamos mokiniui individualiai, jos gali būti specialiosios pamokos, pratybos, konsultacijos, pagalba ugdymosi veiklose ir kt.

**KETVIRTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

96. Esant būtinybei, pagal gydytojų, Pedagoginės psichologinės tarnybos, Progimnazijos vaiko gerovės komisijos rekomendacijas, specialiųjų poreikių mokiniui sudaromos sąlygos mokytis namie. Mokymosi namie laikotarpiui, suderinus su tėvais (globėjais, rūpintojais), jam rengiamas individualus ugdymo planas:

96.1. pagal pritaikytą bendrojo ugdymo programą besimokančiam namie mokiniui 1−3 klasėse skiriamos 9 ugdymo valandos per savaitę, 4 klasėse − 11, 5−6 klasėse 12, 7−8 klasėse − 13 ugdymo val.; papildomai 1 pamoka ir daugiau skiriama specialiajai pedagoginei pagalbai teikti, 2 val. − lietuvių kalbai mokyti;

96.2. mokiniui, turinčiam vidutinį ir žymų intelekto sutrikimą ir besimokančiam:

96.2.1. pagal individualizuotą pradinio ugdymo programą, mokyti namie skiriama 280 pamokų per metus (8 pamokos per savaitę), iš jų ne mažiau kaip 35 pamokas skiriant specialiajai pedagoginei pagalbai, papildomai iki 2 val. per savaitę −lietuvių kalbai mokyti;

96.2.2. pagal individualizuotą pagrindinio ugdymo programą, mokyti namie skiriamos ne mažiau kaip 296 valandos per metus. 1−2 val. per metus skiriamos specialiosioms pratyboms, 2 val. papildomai − lietuvių kalbai ir literatūrai mokyti;

96.3. gydytojų komisijos leidimu dalį pamokų mokinys gali lankyti Progimnaziją;

96.4. tėvams (globėjams, rūpintojams) pageidaujant, mokymas namie (visi dalykai, ar jų dalis) gali būti vykdomas nuotoliniu būdu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| SUDERINTA  Klaipėdos „Pajūrio” progimnazijos  tarybos 2023 m. rugpjūčio 30 d  posėdžio protokoliniu nutarimu  (protokolo Nr. ) | SUDERINTA  Klaipėdos miesto savivaldybės  administracijos  Švietimo skyriaus patarėja  Vida Bubliauskienė  2023-08-31 |
|  |  |

2023–2024 mokslo metų

pradinio, pagrindinio ugdymo programų

bendrųjų ugdymo planų

1 priedas

**PRADINIO, PAGRINDINIO PIRMOSIOS DALIES UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1.Priedas reglamentuoja mokinių, besimokančiųjų pagal pradinio, pagrindinio pirmosios dalies ugdymo programas, ugdymo organizavimą karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu.

2. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (Progimnazija yra dalykų brandos egzaminų centras, vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

3. Ekstremali temperatūra mokyklos ir (ar) gyvenamojoje teritorijoje:

3.1. minus 20 °C ar žemesnė – 1–4 ir 5 klasių mokiniams;

3.2. minus 25 °C ar žemesnė – 6–8 klasių mokiniams;

3.3. 30 °C ar aukštesnė – 5–8 klasių mokiniams.

4. Progimnazijos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

4.1. mažinančius / šalinančius pavojų mokinių sveikatai ir gyvybei;

4.2. laikinai stabdo ugdymo procesą, kai dėl susidariusių aplinkybių Progimnazijos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, Progimnazijos vadovas sprendimą dėl ugdymo proceso stabdymo derina su Klaipėdos miesto savivaldybės administracijos Švietimo skyriumi

4.3. ugdymo procesą ar jo dalį organizuoja nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Progimnazijos vadovas sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

5. Valstybės, savivaldybės lygiu ar Progimnazijos vadovo sprendimu ugdymo procesą ar jo dalį organizuoja nuotoliniu mokymo būdu, Progimnazija:

5.1. priimami sprendimus ugdymo procesui nuotoliniu mokymo būdu organizuoti, atsižvelgdama į mokyklos ugdymo plane numatytus sprendimus nuotoliniam mokymo procesui organizuoti, Bendrųjų ugdymo planų nuostatas;

5.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

5.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti mokykloje, ugdymo proceso organizavimas laikinai perkeliamas į kitas saugias patalpas;

5.4. susitaria dėl mokinių emocinės sveikatos stebėjimo, taip pat dėl mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

5.5. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

5.6. pertvarkomas pamokų tvarkaraštis, pritaikant jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

5.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

5.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

5.9. numatomi mokinių ir jų tėvų (globėjų, rūpintojų) informavimo būdus;

5.10. direktoriaus pavaduotojai ugdymui, kurie teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas Progimnazijoje negalėjo būti organizuojamas kasdieniu būdu. Informacija apie tai skelbiama Progimnazijos tinklalapyje;

5.11. numatomas planą, kaip, pasibaigus ypatingoms aplinkybėms, sklandžiai grįžti prie įprasto ugdymo proceso organizavimo;

5.12. numatomas, kaip prireikus dalį ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu;

5.13. numato kaip atskirų dalykų (arba dalyko dalies) mokymuisi gali perskirstyti klases ir sudaryti laikinąsias grupes iš paralelių klasių mokinių arba apjungdama ne daugiau nei dviejų gretimų klasių mokinius.

2023–2024 mokslo metų

pradinio, pagrindinio ugdymo programų

bendrųjų ugdymo planų

2 priedas



2023–2024 mokslo metų

pradinio, pagrindinio ugdymo programų

bendrųjų ugdymo planų

3 priedas

|  |  |  |  |  |
| --- | --- | --- | --- | --- |
| Klasė (mokinių skaičius) | 3D  10 | 4D  15 | 4E  20 | ***Iš viso val.*** |
| Ukrainiečių kalba ir literatūra | 7 | 7 | 7 | 21 |
| Lietuvių kalba ir literatūra |  |  |  |  |
| 1 grupė | 5 | - | - | 5 |
| 2 grupė | 5 | - | - | 5 |
| Lietuvių kalba |  |  |  |  |
| 1 grupė | - | 5 | 5 | 10 |
| 2 grupė | - | 5 | 5 | 10 |
| Užsienio (anglų) kalba |  |  |  |  |
| 1 grupė | 3 | 3 | 3 | 9 |
| 2 grupė | 3 | 3 | 3 | 9 |
| Matematika | 4 | 4 | 4 | 12 |
| Pasaulio pažinimas | 3 | 3 | 3 | 9 |
| Fizinis ugdymas | 3 | 3 | 3 | 9 |
| Meninis (muzika ir dailė) ugdymas | 2 | 2 | 2 | 6 |
| Informacinės technologijos | 1 | 1 | 1 | 3 |
| Technologijos | 1 | 1 | 1 | 3 |
| **Iš viso privalomų valandų skaičius mokiniui (1)** | **29** | **29** | **29** | **87** |
| *Mokinių ugdymo poreikių tenkinimas* |  |  |  |  |
| Grupinės konsultacijos | **-** | **1\*** | **1\*** | **2\*** |
| **Papildomos valandos edukacinių krypčių dalykams, individualių konsultacijų vedimui ir grupiniams užsiėmimams \* (2)** |  |  |  |  |
| *Neformalusis vaikų švietimas* |  |  |  |  |
| 1. Origami klubas „Popierinis kvadratas“ |  |  |  |  |
| 2. Ekologinis ugdymas „Mažasis princas” |  |  |  |  |
| 3. Eruditų klubas „Noriu viską žinoti” |  |  | **1** | **2** |
| 4. Sporto klubas „Drąsūs, stiprūs, vikrūs” |  |  |  |  |
| 5. Gitaristų studija „Sidabrinė styga” | **1** | **1** |  | **2** |
| 6. Choras „Asorti” | **1** |  |  | **1** |
| 7. Šokio studija ,,Karusel” |  |  |  |  |
| 8. IT pagrindai. „Mokykla be ribų“ |  |  |  |  |
| 9. Teatro studija Stebuklinga skrynia“ |  |  |  |  |
| 10. Riešuto klubas „Noriu viską žinoti” |  | **1** |  | **1** |
| 11. Dailės studija „Fantazija“ |  |  | **1** | **1** |
| **Iš viso panaudota neformaliojo švietimo valandų (3)** | **2** | **2** | **2** | **6** |
| **Valandos, skirtos klasių dalijimui į grupes (4)** | **8** | **8** | **8** | **24** |
| **Iš viso panaudota valandų (1, 2, 3, 4)** | **39** | **40** | **40** | **119** |

2023–2024 mokslo metų

pradinio, pagrindinio ugdymo programų

bendrųjų ugdymo planų

4 priedas

Pradinio ugdymo programos dalykai ir jiems įgyvendinti skiriamas pamokų (valandų) skaičius per savaitę 2023–2024 mokslo metams.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Klasė (mokinių skaičius) | 1A  24 | 1B  24 | 1C  15 | 2A  24 | 2B  16 | 2C  24 | 3A  18 | 3B  24 | 3C  24 | 4A  24 | 4B  24 | 4C  23 | ***Iš viso***  ***Val.*** |
| Ugdymo sritys, privalomi dalykai | | | | | | | | | | | | | |
| *Dorinis ugdymas* | | | | | | | | | | | | | |
| Tikyba | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |
| Etika | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |
| *Kalbinis ugdymas* | | | | | | | | | | | | | |
| Gimtoji kalba (rusų) | - | - | - | 7 | 7 | 7 | - | - | - | 7 | 7 | 7 | 42 |
| Gimtoji kalba ir literatūra | 7 | 7 | 7 | - | - | - | 7 | 7 | 7 | - | - | - | 42 |
| *Lietuvių kalba* |  | | | | | | | | | | | | |
| 1 grupė | - | - | - | 4 | 4 | 4 | - | - | - | 5 | 5 | 5 | 27 |
| 2 grupė | - | - | - | 4 | 4 | 4 | - | - | - | 5 | 5 | 5 | 27 |
| *Lietuvių kalba ir literatūra* |  |  |  |  |  |  |  |  |  |  |  |  |  |
| 1 grupė | 5 | 5 | 5 | - | - | - | 5 | 5 | 5 | - | - | - | 30 |
| 2 grupė | 5 | 5 | 5 | - | - | - | 5 | 5 | 5 | - | - | - | 30 |
| *Užsienio kalba* |  | | | | | | | | |  | | | |
| 1 grupė (anglų) | - | - | - | 2 | 2 | 2 | 2 | 2 | 2 | 2 | 2 | 2 | 18 |
| 2 grupė (anglų) | - | - | - | 2 | 2 | 2 | 2 | 2 | 2 | 2 | 2 | 2 | 18 |
| *Matematinis, gamtamokslinis ir technologinis ugdymas* | | | | | | | | | | | | | |
| Gamtos mokslai | 1 | 1 | 1 |  |  |  | 1 | 1 | 1 |  |  |  | 6 |
| Pasaulio pažinimas | - | - | - | 2 | 2 | 2 | - | - | - | 2 | 2 | 2 | 12 |
| Matematika | 4 | 4 | 4 | 5 | 5 | 5 | 5 | 5 | 5 | 5 | 5 | 5 | 57 |
| Technologijos | 1 | 1 | 1 | - | - | - | 1 | 1 | 1 | - | - | - | 6 |
| *Visuomeninis ugdymas* | | | | | | | | | | | | | |
| Visuomeninis ugdymas | 1 | 1 | 1 |  |  |  | 1 | 1 | 1 |  |  |  | 6 |
| *Fizinis ir sveikatos ugdymas* | | | | | | | | | | | | | |
| Fizinis ugdymas | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 36 |
| *Meninis ugdymas* | | | | | | | | | |  | | | |
| Dailė ir technologijos |  |  |  | 1 | 1 | 1 |  |  |  | 1 | 1 | 1 | 9 |
| Dailė | 1 | 1 | 1 | - | - | - | 1 | 1 | 1 | - | - | - | 6 |
| Muzika | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 24 |
| Šokis | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |
| **Iš viso privalomų valandų skaičius mokiniui (1)** | **27** | **27** | **27** | **29** | **29** | **29** | **30** | **30** | **30** | **29** | **29** | **29** | **345** |
| *Mokinių ugdymo poreikių tenkinimas* | | | | | | | | | | | | | |
| Individualiam darbui su iš užsienio atvykusiais mokiniais | - | - | - | 1\* | 1\* | 1\* | - | - | - | - | - | - | 3\* |
| *Konsultacijos* | | | | | | | | | | | | | |
| Grupinės konsultacijos gabiems | - | - | - | - | - | - | - | - | - | 1\* | 1\* | 1\* | 3\* |
| **Iš viso panaudota valandų mokinių ugdymo poreikiams tenkinti \* (2)** | **-** | **-** | **-** | 1\* | 1\* | 1\* | **-** | **-** | **-** | **1\*** | **1\*** | **1\*** | **6\*** |
| *Neformalusis vaikų švietimas* | | | | | | | | | | | | | |
| 1. Origami klubas „Popierinis kvadratas“ |  |  |  |  |  | 1 |  | 1 |  |  |  |  | 2 |
| 2. Ekologinis ugdymas „Mažasis princas” |  |  |  |  |  | 1 |  |  | 1 |  |  |  | 2 |
| 3. Eruditų klubas „Noriu viską žinoti” |  |  |  |  |  |  |  |  |  |  |  | 1 | 1 |
| 4. Sporto klubas „Drąsūs, stiprūs, vikrūs” |  |  |  | 1 | 1 |  |  |  |  |  |  |  | 2 |
| 5. Gitaristų studija „Sidabrinė styga” |  |  |  |  | 1 |  |  |  |  | 1 |  | 1 | 3 |
| 6. Choras „Asorti” |  |  | 1 |  |  |  |  |  |  |  |  |  | 1 |
| 7. Šokio studija ,,Karusel” |  |  | 1 |  |  |  |  |  |  |  |  |  | 1 |
| 8. IT pagrindai. „Mokykla be ribų“ |  |  |  |  |  |  | 2 | 1 | 1 | 1 | 1 |  | 6 |
| 9. Teatro studija Stebuklinga skrynia“ |  |  |  | 1 |  |  |  |  |  |  | 1 |  | 2 |
| 10. Riešuto klubas „Noriu viską žinoti” | 2 | 2 |  |  |  |  |  |  |  |  |  |  | 3 |
| 11. Dailės studija „Fantazija“ |  |  |  |  |  |  |  |  |  |  |  |  | 1 |
| **Iš viso panaudota neformaliojo švietimo valandų (3)** | **2** | **2** | **2** | **2** | **2** | **2** | **2** | **2** | **2** | **2** | **2** | **2** | **24** |
| **Valandos, skirtos klasių dalijimui į grupes (4)** | **6** | **6** | **6** | **7** | **7** | **7** | **8** | **8** | **8** | **8** | **8** | **8** | **87** |
| **Iš viso panaudota valandų (1, 2, 3, 4)** | **35** | **35** | **35** | **39** | **39** | **39** | **40** | **40** | **40** | **40** | **40** | **40** | **462** |

2023–2024 mokslo metų

pradinio, pagrindinio ugdymo programų

bendrųjų ugdymo planų

5 priedas

Pagrindinio ugdymo programos dalykai ir jiems įgyvendinti skiriamas pamokų (valandų) skaičius per savaitę 2023–2024 mokslo metams.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Klasė (mokinių skaičius) | 5a  (29) | 5b  (28) | 5c  (27) | 6a  (26) | 6b  (28) | 6c  (26) | 7a  (28) | 7b  (30) | 7c  (27) | 8a  (24) | 8b  (25) | 8c  (17) | Iš  viso val. |
| Ugdymo sritys, privalomi dalykai |  | | | | | | | | | | | | |
| *Dorinis ugdymas* | | | | | | | | | | | | | |
| Tikyba | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |
| Etika | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |
| *Kalbinis ugdymas* | | | | | | | | | | | | |  |
| Gimtoji kalba (rusų) | 5 | 5 | 5 | 5 | 5 | 5 | 5 | 5 | 5 | 5 | 5 | 5 | 60 |
| Lietuvių kalba ir literatūra |  | | | | | | | | | | | 5 | 5 |
| 1 grupė | 5 | 5 | 5 | 5 | 5 | 5 | 5 | 5 | 5 | 5 | 5 | - | 55 |
| 2 grupė | 5 | 5 | 5 | 5 | 5 | 5 | 5 | 5 | 5 | 5 | 5 | - | 55 |
| Užsienio kalba (anglų) |  | | | | | | | | | | | 3 | 3 |
| 1 grupė | 3 | 3 | 3 | 3 | 3 | 3 | 3 | 3 | 3 | 3 | 3 | - | 33 |
| 2 grupė | 3 | 3 | 3 | 3 | 3 | 3 | 3 | 3 | 3 | 3 | 3 | - | 33 |
| *Matematika ir informacinės technologijos* | | | | | | | | | | | | | |
| Matematika | 4 | 4 | 4 | 4 | 4 | 4 | 4 | 4 | 4 | 4 | 4 | 4 | 48 |
| Informacinės technologijos |  | | | | | | | | | | | | |
| 1 grupė |  |  |  | 1 | 1 | 1 |  |  |  |  |  |  | 3 |
| 2 grupė |  |  |  | 1 | 1 | 1 |  |  |  |  |  |  | 3 |
| Informatika |  |  |  |  |  |  |  |  |  |  |  |  |  |
| 1 grupė | 1 | 1 | 1 |  |  |  | 1 | 1 | 1 |  |  |  | 6 |
| 2 grupė | 1 | 1 | 1 |  |  |  | 1 | 1 | 1 |  |  |  | 6 |
| *Gamtamokslinis ugdymas* | | | | | | | | | | | | | |
| Gamta ir žmogus | 2 | 2 | 2 | 2 | 2 | 2 |  |  |  |  |  |  | 12 |
| Biologija |  |  |  |  |  |  | 2 | 2 | 2 | 1 | 1 | 1 | 9 |
| Chemija |  |  |  |  |  |  |  |  |  | 2 | 2 | 2 | 6 |
| Fizika |  |  |  |  |  |  | 1 | 1 | 1 | 2 | 2 | 2 | 9 |
| *Socialinis ugdymas* | | | | | | | | | | | | | |
| Istorija | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 24 |
| Geografija |  |  |  | 2 | 2 | 2 | 2 | 2 | 2 | 2 | 2 | 2 | 18 |
| *Meninis ugdymas* | | | | | | | | | | | | | |
| Dailė | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |
| Muzika | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |
| *Technologijos, fizinis ugdymas, žmogaus sauga* | | | | | | | | | | | | | |
| Technologijos |  | | | | | | | | | | | 1 | 1 |
| 1 grupė | 2 | 2 | 2 | 2 | 2 | 2 | 2 | 2 | 2 | 1 | 1 | 1 | 21 |
| 2 grupė | 2 | 2 | 2 | 2 | 2 | 2 | 2 | 2 | 2 | 1 | 1 | 1 | 21 |
| Fizinis ugdymas | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 36 |
| Žmogaus sauga | - | - | - | - | - | - | - | - | - | 0,5 | 0,5 | 0,5 | 1,5 |
| Gyvenimo įgūdžiai | 1 | 1 | 1 | - | - | - | 1 | 1 | 1 | - | - | - | 6 |
| Iš viso privalomų pamokų skaičius mokiniui (1) | **31** | **31** | **31** | **32** | **32** | **32** | **34** | **34** | **34** | **33,5** | **33,5** | **33,5** | **391,5** |
| *Mokinių ugdymo poreikių tenkinimas* | | | | | | | | | | | | | |
| *Dalykų moduliai\** |  | | | | | | | | | | | | |
| Fizikos laboratorija |  |  |  |  |  |  |  |  | 1 |  |  |  | 1 |
| Gamtos tyrimai |  | 1 |  |  |  |  |  |  |  |  |  |  | 1 |
| *Diferencijuotas mokymas\** | | | | | | | | | | | | | |
| Matematika gabiems. Sunkesnių uždavinių sprendimas | 1 |  |  |  |  | 1 | 1 | 1 |  | 1 |  |  | 5 |
| Matematika spragoms likviduoti. Mąstyk, spręsk, skaičiuok |  |  | 1 | 1 | 1 |  |  |  | 1 |  | 1 | 1 | 5 |
| Užsienio (anglų) kalba gabiems |  |  | 1 |  |  |  |  | 1 |  |  |  |  | 2 |
| Užsienio (anglų) kalba spragoms likviduoti |  | 1 |  | 1 |  |  | 1 |  |  |  |  |  | 3 |
| Gimtoji kalba (rusų) gabiems |  |  | 1 |  |  | 1 |  |  |  | 1 |  |  | 3 |
| Gimtoji kalba (rusų) spragoms likviduoti | 1 |  |  |  | 1 |  |  |  |  |  |  | 1 | 3 |
| Lietuvių kalba ir literatūra gabiems |  |  |  |  |  |  |  |  |  | 1 |  |  | 1 |
| Lietuvių kalba ir literatūra spragoms likviduoti |  |  |  |  |  |  |  |  |  |  | 1 | 1 | 2 |
| *Kita ugdomoji veikla\** |  | | | | | | | | | | | | |
| Užsieniečių vaikų ugdymas | 1 | 1 |  | 1 | 1 | 1 | 1 | 1 | 1 |  | 1 |  | 9 |
| **Iš viso panaudota valandų mokinių ugdymo poreikiams tenkinti, mokymosi pagalbai teikti*\** (2)** | **3** | **3** | **3** | **3** | **3** | **3** | **3** | **3** | **3** | **3** | **3** | **3** | **36** |
| *Neformalusis vaikų švietimas* |  | | | | | | | | | | | | |
| Menų studija ,,Paletė“ |  |  |  | 1 |  |  |  |  |  |  | 1 |  | 2 |
| Šokių grupė ,,Karuselė” |  |  |  |  |  |  |  | 1 |  | 1 |  |  | 2 |
| Teatro studija „Auksinis raktelis“ |  |  |  |  |  |  |  | 1 |  |  |  | 1 | 2 |
| Gitaristų studija Auksinė styga“ |  | 1 |  |  |  | 1 | 1 |  |  | 1 |  | 1 | 5 |
| Kino menas |  |  |  |  |  |  | 1 |  |  |  |  |  | 1 |
| Keramikos kūrybinės dirbtuvės |  |  | 1 | 1 |  |  |  |  |  |  |  |  | 2 |
| Biserio vėrimo dirbtuvės „Stebuklingos gėlės“ | 1 |  |  |  |  | 1 |  |  |  |  |  |  | 2 |
| Judrieji žaidimai |  |  |  |  | 1 |  |  |  |  |  |  |  | 1 |
| Tinklinis |  |  |  |  |  |  |  |  |  |  | 1 |  | 1 |
| Sporto mėgėjų sekcija „Drąsūs, stiprūs, vikrūs“ |  |  |  |  |  |  |  |  | 1 |  |  |  | 1 |
| Vokalo studija |  |  |  |  | 1 |  |  |  | 1 |  |  |  | 2 |
| **Iš viso panaudota neformaliojo švietimo valandų (3)** | **1** | **1** | **1** | **2** | **2** | **2** | **2** | **2** | **2** | **2** | **2** | **2** | **21** |
| **Valandos, skirtos klasių dalinimui į grupes (4)** | **12** | **12** | **12** | **12** | **12** | **12** | **12** | **12** | **12** | **10** | **10** | **2** | **130** |
| **Iš viso panaudota valandų (1,2,3 ir 4 suma)** | **47** | **47** | **47** | **49** | **49** | **49** | **51** | **51** | **51** | **48,5** | **48,5** | **40,5** | **577,5** |

\* pažymėtos valandos, skiriamos mokinių ugdymosi poreikiams tenkinti

2023–2024 mokslo metų

pradinio, pagrindinio ugdymo programų

bendrųjų ugdymo planų

6 priedas

**KLAIPĖDOS „PAJŪRIO“ PROGIMNAZIJOS**

**SOCIALINĖS-PILIETINĖS VEIKLOS ORGANIZAVIMAS**

**I SKYRIUS  
BENDROSIOS NUOSTATOS**

1. Klaipėdos „Pajūrio“ progimnazijos socialinės-pilietinės veiklos organizavimo tvarka (toliau - Tvarka) reglamentuoja privalomą 5–8 klasių mokinių socialinę pilietinę veiklą.

2. Socialinė pilietinės veikla pagrindiniame ugdyme yra privaloma ugdymo proceso dalis, įtraukiama į Mokyklos ugdymo planą. Ji organizuojama, vadovaujantis pagrindinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586 „Dėl 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“.

3. Organizuojant socialinę pilietinę veiklą, atsižvelgiama į mokinių amžiaus tarpsnių ypatumus, ji siejama su progimnazijos tikslais, bendruomenės projektais, kultūrinėmis ir socializacijos programomis, tradicijomis, turimomis sąlygomis.

**II SKYRIUS  
SOCIALINĖS-PILIETINĖS VEIKLOS TIKSLAS IR UŽDAVINIAI**

4. Socialinės-pilietinės veiklos tikslas – skatinti mokinius aktyviu dalyvavimu prisidėti sprendžiant aktualias socialines problemas bendruomeniniame ir visuomeniniame gyvenime ir, reflektuojant savo patirtį, ugdytis pilietiškumo, socialinę, emocinę ir sveikos gyvensenos bei kitas kompetencijas.

5. Socialinės-pilietinės veiklos uždaviniai:

5.1. skatinti mokinių visapusišką asmenybės brandą ir dalyvavimu grįstą mokymąsi;

5.2. padėti įsisąmoninti kiekvieno asmens atsakomybę kuriant savo asmeninę, vietos bendruomenės ir platesnės visuomenės gerovę bei paskatinti mokinius ieškoti pozityvių saviraiškos būdų;

5.3. skatinti mokinius apgalvoti savo patirtis, ugdytis savistabos įgūdžius, gebėjimą kritiškai įsivertinti savo priimtų sprendimų pagrįstumą ir pridėtinę vertę sau patiems ir bendruomenei, kuriai mokiniai priklauso.

**III SKYRIUS**

**SOCIALINĖS-PILIETINĖS VEIKLOS ĮGYVENDINIMAS**

5. Socialinė-pilietinė veikla 5–8 klasių mokiniams yra privaloma, siejama su pilietiškumo ugdymu, progimnazijos tradicijomis, vykdomais projektais, kultūrinėmis

5.1. per mokslo metus socialinei-pilietinei veiklai 5 ir 7 klasių mokiniams skiriama ne mažiau 20 valandų (pamokų), 6 ir 8 klasėms – 10 valandų (pamokų);

5.2. socialinę-pilietinę veiklą progimnazijoje organizuoja klasių vadovai, karjeros specialistė, socialinė pedagogė, neformaliojo švietimo bei dalykų mokytojai. Mokiniai socialinę-pilietinę veiklą taip pat gali atlikti savarankiškai arba grupelėmis, bendradarbiaudami su asociacijomis, savivaldos institucijomis ir kt.;

5.3. mokiniai savo socialinės-pilietinės veiklos įrodymus, vykdytus už mokyklos ribų, kaupia patys, pildydami socialinės-pilietinės veiklos lapus;

5.4. klasių vadovai, dalykų mokytojai mokinių socialinės-pilietinės veiklos apskaitos duomenis fiksuoja el. dienyne;

5.5. socialinė-pilietinė veikla prilyginama mokomajam dalykui ir vertinama „įskaityta“ arba „neįskaityta“. Šis vertinimas įrašomas į mokslo metų baigimo pažymėjimą.

6. Mokslo metų pradžioje mokiniai ir jų tėvai supažindinami su reikalavimais atliekant socialinę-pilietinę veiklą, numatomas veiklų kryptis, mokyklos organizuojamų konsultacijų dėl socialinės-pilietinės veiklos vykdymo mokiniams grafiku ir atsiskaitymo tvarka.

7. Progimnazijoje paskirtas asmuo ne mažiau nei 2 kartus per mokslo metus organizuotų individualius ar grupinius ugdomuosius pokalbius mokiniams dėl socialinės-pilietinės veiklos vykdymo, nuolat domisi, kaip sekasi mokiniams, o prireikus siūlo pagalbą.

8. Socialinės-pilietinės veiklos vertinimo rezultatas fiksuojamas el. dienyne įrašu „įskaityta“ arba „neįskaityta“, nurodant veikloms įgyvendinti panaudotą valandų skaičių:

9.1. mokslo metų pradžioje klasės vadovas sudaro socialinės-pilietinės veiklos grupę elektroniniame dienyne ir pažymi ją sudarančius mokinius;

9.2. mokytojai, atsakingi už veiklas asmenys socialinės-pilietinės veiklos faktus fiksuoja elektroniniame dienyne (Socialinė ir pilietinė veikla): nurodo veiklos pobūdį, datą, valandų skaičių, pažymi veikloje dalyvavusius mokinius.

10. Mokinių atliktos socialinės-pilietinės veiklos apskaitą vykdo klasės vadovas:

10.1. elektroniniame dienyne fiksuotus veiklos duomenis perkelia į socialinės-pilietinės veiklos pamoką (užpildo veiklos temą, veiklą, pastabas, įvertinimą, pažymi veikloje dalyvavusius mokinius);

10.2. ne rečiau kaip 1 kartą per 2 mėnesius patikrina įrašus apie mokinio atliktą socialinę veiklą ir įrašo pastabą-raginimą elektroniniame dienyne tai padaryti, jeigu mokinys delsia atlikti šią veiklą;

10.3. išveda metinius įvertinimus (įskaityta, neįskaityta).

11. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.

**IV SKYRIUS**

**SOCIALINĖS-PILIETINĖS VEIKLOS KRYPTYS**

12. Progimnazijos siūlomos socialinės-pilietinės veiklos kryptys:

|  |  |  |
| --- | --- | --- |
| **Kryptis** | **Veikla** | **Atsakingi asmenys** |
| Darbinė veikla | 1. Kabinetų, kitų mokyklos patalpų, inventoriaus tvarkymas.  2. Dekoracijų ruošimas, aktų salės, kabinetų, koridorių meninis apipavidalinimas, svetingos aplinkos kūrimas | Direktoriaus pavaduotojas ūkio ir bendriesiems reikalams, klasės vadovai, kabinetų vadovai, puošybos grupės nariai |
| Ekologinė veikla | 1. Gamtosauginė veikla (mokyklos teritorijos, gėlių ir želdinių priežiūra, dalyvavimas įvairiose gamtosauginėse akcijose, renginiuose, veiklose, jų organizavimas).  2. Dalyvavimas talkose, akcijose (Pajūrio parko ir kitų vietų tvarkymas) | Gamtos mokytojai, klasės vadovai, socialinis pedagogas, karjeros specialistas |
| Projektinė veikla | 1. Dalyvavimas pilietinio ugdymo, prevenciniuose, socialiniuose, profesinio orientavimo projektuose, renginiuose.  2. Dalyvavimas klasės ir Progimnazijos savivaldos darbe.  3. Renginių organizavimas ir jų vedimas, parodų rengimas | Socialinis pedagogas, karjeros specialistas, klasės vadovai, dalykų mokytojai, direktoriaus pavaduotojas ugdymui |
| Socialinė veikla | 1. Individuali pagalba (pagalba namų darbų ruošoje) mokymosi sunkumų turintiems draugams ar žemesnių klasių mokiniams, sergančiam draugui, specialiųjų ugdymosi poreikių turintiems.  2. Gerumo akcijų organizavimas, savanoriavimas | Klasės vadovai, dalykų mokytojai, socialinis pedagogas, karjeros specialistas |
| Kita veikla | 1. Pagalba klasės auklėtojui, kitiems mokytojams, tvarkant dokumentus, atliekant raštvedybos darbus (įvairūs maketavimo, teksto rinkimo darbai).  2. Pagalba Progimnazijos bibliotekai.  3. Atstovavimas Progimnaziją visuomeninėje veikloje (dalyvavimas olimpiadose, miesto kultūriniuose, sporto renginiuose, koncertinėse ir kitose programose) | Klasės vadovai, dalykų mokytojai, bibliotekininkas, direktoriaus pavaduotojas ugdymui |

**V SKYRIUS**

**BAIGIAMOSIOS NUOSTATOS**

13. Socialinės-pilietinės veiklos apskaitos kontrolę vykdo ir socialinę pilietinę veiklą koordinuoja kuruojantys direktoriaus pavaduotojai ugdymui.

14. Socialinės-pilietinės veiklos pasiūla mokiniams (Socialinės-pilietinės veiklos krypčių sąrašas) skelbiamas progimnazijos tinklalapyje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_